Vyhodnotenie medzirezortného pripomienkového konania

Návrh KONCEPCIE INTEGRÁCIE CUDZINCOV V SR  

Spôsob pripomienkového konania	 	
Počet vznesených pripomienok, z toho zásadných	141  / 17 	
Počet vyhodnotených pripomienok	141 	
		
Počet akceptovaných pripomienok, z toho zásadných	109  / 13 	
Počet čiastočne akceptovaných pripomienok, z toho zásadných	21  / 4 	
Počet neakceptovaných pripomienok, z toho zásadných	11  / 0 	
		
Rozporové konanie (s kým, kedy, s akým výsledkom)	 s MZV SR, so Štatistickým  úradom SR, so Žilinským samosprávnym krajom	
Počet odstránených pripomienok	5	
Počet neodstránených pripomienok	0	

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo pôdohospodárstva Slovenskej republiky 	 	 	x 	 	
2 .	Ministerstvo výstavby a regionálneho rozvoja Slovenskej republiky 	 	 	x 	 	
3 .	Štatistický úrad Slovenskej republiky 	6 (0o,6z) 	 	 	 	
4 .	Generálna prokuratúra Slovenskej republiky 	2 (2o,0z) 	 	 	 	
5 .	Ministerstvo kultúry Slovenskej republiky 	 	 	x 	 	
6 .	Ministerstvo práce, sociálnych vecí a rodiny Slovenskej republiky 	 	 	 	x 	
7 .	Únia miest Slovenska 	 	 	 	x 	
8 .	Ústredie práce, sociálnych vecí a rodiny 	 	 	 	x 	
9 .	Centrum pre medzinárodnoprávnu ochranu detí a mládeže 	 	 	 	x 	
10 .	Ekumenická rada cirkví v SR 	 	 	 	x 	
11 .	Podpredseda vlády SR pre vedomostnú spoločnosť, európske záležitosti, ľudské práva a menšiny 	 	 	 	x 	
12 .	Konfederácia odborových zväzov Slovenskej republiky 	1 (1o,0z) 	 	 	 	
13 .	Slovenská akadémia vied 	 	 	 	x 	
14 .	Asociácia zamestnávateľských zväzov a združení Slovenskej republiky 	 	 	 	x 	
15 .	Národná banka Slovenska 	1 (1o,0z) 	 	 	 	
16 .	Združenie miest a obcí Slovenska 	 	 	 	x 	
17 .	Európske spotrebiteľské centrum 	 	 	 	x 	
18 .	Ministerstvo hospodárstva Slovenskej republiky 	4 (4o,0z) 	 	 	 	
19 .	Ministerstvo zdravotníctva Slovenskej republiky 	 	 	 	x 	
20 .	Košický samosprávny kraj 	 	 	 	x 	
21 .	Bratislavský samosprávny kraj 	46 (46o,0z) 	 	 	 	
22 .	Banskobystrický samosprávny kraj 	 	 	 	x 	
23 .	Trenčiansky samosprávny kraj 	 	 	 	x 	
24 .	Trnavský samosprávny kraj 	 	 	 	x 	
25 .	Žilinský samosprávny kraj 	3 (0o,3z) 	 	 	 	
26 .	Slovenské národné stredisko pre ľudské práva 	 	 	 	x 	
27 .	Nitriansky samosprávny kraj 	 	 	 	x 	
28 .	Prešovský samosprávny kraj 	 	 	 	x 	
29 .	Ministerstvo dopravy, pôšt a telekomunikácií Slovenskej republiky 	 	 	X 	 	
30 .	Ministerstvo vnútra Slovenskej republiky 	37 (37o,0z) 	 	 	 	
31 .	Ministerstvo financií Slovenskej republiky 	 	 	 	x 	
32 .	Ministerstvo školstva Slovenskej republiky 	18 (11o,7z) 	 	 	 	
33 .	Ministerstvo zahraničných vecí Slovenskej republiky 	3 (2o,1z) 	 	 	 	
34 .	Ministerstvo obrany Slovenskej republiky 	 	 	X 	 	
35 .	Ministerstvo životného prostredia Slovenskej republiky 	 	 	X 	 	
36 .	Ministerstvo spravodlivosti Slovenskej republiky 	 	 	 	x 	
37 .	Združenie samosprávnych krajov v SR 	8 (8o,0z) 	 	 	 	
38 .	Sociálna poisťovňa 	5 (5o,0z) 	 	 	 	
39 .	Najvyšší kontrolný úrad Slovenskej republiky 	6 (6o,0z) 	 	 	 	
40 .	Odbor vládnej agendy Úradu vlády 	1 (1o,0z) 	 	 	 	
41 .	Národný bezpečnostný úrad 	 	 	X 	 	
42 .	Úrad pre reguláciu sieťových odvetví 	 	 	X 	 	
	SPOLU	141 (124o,17z) 	0 (0o,0z) 	8 	20 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
ŠÚ SR 	Materiál 
K bodu 2.3. Indikátory – predpoklady a ukazovatele úspešnosti integrácie cudzincov - záver predmetného bodu na s. 17 žiadame upraviť nasledovne: 
„Zodpovedné: MPSVR v spolupráci so Štatistickým úradom SR, s ostatnými rezortmi a vybranými výskumnými inštitúciami.“. 

Odôvodnenie: Vzhľadom na existenciu údajov o cudzincoch v SR vo viacerých rezortoch a výskumných inštitúciách (štatistické zisťovania vykonávané ŠÚ SR, ministerstvami a štátnymi organizáciami, administratívne zdroje údajov, výskumné práce, prieskumy agentúr a pod.) by malo úlohu koordinátora plniť MPSVR SR, ako gestor pre koncepciu integrácie cudzincov. 
 	Z 	A 	 	
ŠÚ SR 	Materiál 
K bodu 2.3. Indikátory – predpoklady a ukazovatele úspešnosti integrácie cudzincov - v časti Indikátory zdravotnej integrácie na s. 15 žiadame vypustiť indikátory „miera pôrodnosti, úmrtnosti a iných základných populačných parametrov“ a „predpokladaná dĺžka života cudzincov“. 

Odôvodnenie: ŠÚ SR nebilancuje obyvateľstvo podľa štátneho občianstva, takže výpočet mier nie je možné realizovať a nespracováva ani údaje o strednej( Vami nesprávne uvedenej predpokladanej) dĺžke života cudzincov, pretože počet cudzincov s trvalým pobytom na území SR je tak nízky (40 904 k 31.12.2007), že údaje tohto typu by boli nekorektné. 
 	Z 	A 	 	
ŠÚ SR 	Materiál 
K bodu 2.3. Indikátory – predpoklady a ukazovatele úspešnosti integrácie cudzincov - v časti Indikátory sociálnej integrácie na s. 15 žiadame vypustiť indikátor „miera chudoby a sociálnej exklúzie cudzincov“. 

Odôvodnenie: Predmetný indikátor nie je z existujúceho zisťovania o príjmoch a životných podmienkach (EU-SILC) počítaný, nakoľko do výberového zisťovania EU-SILC je zaradených v každom roku približne 6000 hospodáriacich domácností, z nich v minimálnom počte hospodáriacich domácností cudzincov, a preto údaje na požadovanej úrovni nie je možné považovať za reprezentatívne. 
 	Z 	A 	 	
ŠÚ SR 	Materiál 
K bodu 2.2. Charakteristika cieľovej skupiny koncepcie integrácie cudzincov – v časti Štatistika, právne postavenie cudzincov žiadame na s. 13 v štvrtom odstavci upraviť posledné vety nasledovne: „K 30. decembru 2008 bolo celkovo evidovaných na trhu práce 14241 cudzincov, v tom 10 642 občanov krajín EÚ/EHP, zamestnaných na základe vydaných informačných kariet a 3 599 bolo zamestnaných cudzincov na trhu práce z tretích krajín. V tomto počte bolo 2 514 cudzincov z tretích krajín zamestnaných na základe povolení na zamestnanie a 1 085 cudzincov z tretích krajín zamestnaných na základe informačných kariet.“ 

Odôvodnenie: Uvedenú úpravu žiadame vykonať za účelom upresnenia textu, keďže Vami uvedené znenie je nepresné a interpretácia štatistických údajov je nekorektná. 
 	Z 	A 	 	
ŠÚ SR 	Materiál 
K bodu 2.1. Stratégia integračnej politiky SR – začiatok druhého odstavca žiadame upraviť nasledovne: „Navrhované integračné opatrenia smerujú k ďalšiemu priblíženiu právneho postavenia dlhodobo a legálne žijúcich cudzincov z tretích krajín na území SR ...“. 
Odôvodnenie: Obyvatelia krajín EÚ/EHP nepotrebujú osobitné opatrenia na ich integráciu v podmienkach SR. 	Z 	A 	 	
ŠÚ SR 	Materiál 
K bodu 2.2. Charakteristika cieľovej skupiny koncepcie integrácie cudzincov – v časti Cieľová skupina žiadame celý prvý odstavec na s. 12 nahradiť nasledovným znením: „Slovenská republika má záujem na integrácií cudzincov, pričom primárnym záujmom SR je integrácia cudzincov, ktorí predpokladajú zotrvať na území Slovenskej republiky rok a viac.“ 

Odôvodnenie: Uvedenú úpravu žiadame vykonať za účelom jasného a zreteľného vymedzenia cieľovej skupiny. 
 	Z 	A 	Táto zásadná pripomienka Štatistického úradu SR bola predmetom rozporového konania medzi ŠÚ SR a MZV SR na expertnej úrovni dňa 30. 3. 2009, na ktorom sa predstavitelia rezortov dohodli, že z textu bude vyňatá veta „Slovenská republika má záujem integrovať cudzincov v SR počnúc prvým dňom ich pobytu." Dohodli sa tiež na tom, že cieľová skupina bude definovaná v súlade s dohodou medzi MV SR a MPSVR SR, a to slovami: „ Primárnym záujmom Slovenskej republiky je integrácia cudzincov, ktorí majú na území Slovenskej republiky povolený pobyt najmenej jeden rok." 	
GP SR 	K uzneseniu vlády 
V bode B.2. odporúčame slová „rozpracovať a plniť“ presunúť na začiatok. 
V bode B.4. odporúčame za slovo „práce“ vložiť slová „sociálnych vecí a rodiny“. 
V časti „Vykonajú“ odporúčame slovo „predsedníčke“ nahradiť slovom „predsedníčka“. 
 	O 	A 	 	
GP SR 	K názvu 
Na obálke, v uznesení vlády, ako aj vo vlastnom materiáli odporúčame v názve skratku „SR“ nahradiť slovami „Slovenskej republike“. 	O 	A 	 	
KOZ SR 	Pripomienky k návrhu Koncepcie integrácie cudzincov v SR 
KOZ SR konštatuje, že predloženým návrhom zákona sa vytvárajú ďalšie predpoklady pre harmonizáciu slovenskej a európskej legislatívy v oblasti integrácie cudzincov v SR, čo je základom predkladanej Koncepcie integrácie cudzincov v Slovenskej republike. 
Koncepcia predstavuje prvý krok v systemizácii integračných opatrení tak, aby prispievali k odstraňovaniu bariér rozdelenej spoločnosti a k preventívne bránili vzniku ekonomicky, sociálne a kultúrne rozdelenej spoločnosti. 
KOZ SR považuje za prioritné otázky spojené s integráciou cudzincov do trhu práce v SR., kde záujem migrantov o neho narastá. 
KOZ SR má ku Koncepcii tieto pripomienky 

- doplniť analýzu súčasneho stavu o ďalšie aspekty napr. regionálny a profesijný aspekt 
- v časti 

a) zamestnanosť 

KOZ SR žiada doplniť Koncepciu 
- o opatrenia zamerané na problém latentýchn foriem diskriminácie ekonomických migrantov, ktoré môžu vážnym spôsobom ovplyvňovať plnenie zámerov Koncepcie najmä v oblasti zamestnávania v období zhoršenej situácie na trhu práce 
- o aktivity , ktorými bude prispievať k realizácii Koncepcie Národný inšpektorát práce 
- v opatrení č. 5 o zakomponovanie možnosti poskytovania informácií o trhu práce nielen v písomnej podobe ale aj v podobe internetovej stránky 
- o opatrenie raz za určitý čas (napr. rok, dva roky) v spolupráci so zástupcami ambasád iných štátov v SR , ktorých občania sa najviac podieľajú migrácii v SR, vyhodnotiť stav a spoluprácu pri riešení týchto problémov 
- o zadefinovanie angažovanosti odborov, ktoré môžu významne napomôcť pracovnej inklúzii a tým celkovej integrácie cudzincov 

- b) informačno-komunikačná stratégia 

- v bodu č. 6 doplniť aj komunikáciu s odbormi 

Aj keď uznávame, že nie sú teraz disponibilné zdroje na financovanie riešenia problematiky KIC pre krízu, je treba pripraviť reálne vykvantifikovanie finančných potrieb spojených s realizáciou tejto Koncepcie, aby bola koncepcia precíznejšia a reálnejšia. 

KOZ SR zapracovať jej pripomienky do predloženého materiálu. 

 	O 	ČA 	Predkladateľ zohľadnil pripomienky týkajúce sa zadefinovania angažovanosti odborov a zapojenia KOZ SR do informačno- komunikačnej stratégie, ako aj opatrenie ohľadne sociálnej inklúzie a internetovej stránky. Pokiaľ však ide o požiadavku doplnenia koncepcie o regionálne a profesijné aspekty, tie budú k dispozícii v neskoršej fáze rozpracovania. Národný inšpektorát práce plní kontrolnú úlohu napr. v oblasti ilegálneho zamestnávania cudzincov, nie však v oblasti integrácie. 
 	
NBS 	 
NBS nemá pripomienky k predkladanej koncepcii integrácii cudzincov a súčasne podporuje návrh, aby výdavky z titulu zabezpečenia úloh vyplývajúcich z prijatých integračných opatrení boli súčasťou rozpočtov jednotlivých rezortov a ďalších orgánov verejnej správy na najbližšie roky, t.j. počnúc rokom 2010 (predkladateľ materiálu uznáva, že v súčasnom období zdrojové možnosti štátneho rozpočtu na rok 2009 neumožňujú dodatočné vyčlenenie finančných prostriedkov na migračnú a integračnú politiku Slovenskej republiky). 	O 	A 	 	
MH SR 	Vecná pripomienka ku Koncepcii integrácie cudzincov – ako k celku: 
Predloženú koncepciu možno vnímať ako obsahovo veľmi rozsiahlu (80 strán), odporúčame zvážiť jej zúženie, pretože v nej zanikajú princípy integrácie, reformné postupy, priority, krátkodobé, strednodobé a dlhodobé strategické ciele. Upozorňujeme, že v nej veľmi „marginálne“ vyznieva zásadná skutočnosť - súčasná finančná a ekonomická kríza. V týchto súvislostiach odporúčame zvážiť reálne možnosti financovania a tým aj orientáciu cieľov koncepcie na roky 2010 – 2012, čo je potrebné uviesť v úvode materiálu a v Predkladacej správe; 

 	O 	ČA 	Koncepcia okrem stanovenia princípov integrácie, priorít a strategických cieľov plní aj úlohu informačnú o problematike integrácie, nakoľko táto informovanosť v SR chýba. V záverečnej fáze spracovania koncepcie rezonovali názory, že nie je vhodné koncepciu integrácie predkladať v čase krízy. Ide však o integráciu cudzincov - imigrantov, ktorí sa už dlhodobejšie zdržiavajú na našom území a SR je pre nich cieľovou krajinou. Orientácia cieľov a ich financovanie bude riešené na základe rozpracovania koncepcie, čo je uvedené v uznesení. Materiál bol čiastočne skrátený a upravený, avšak vzhľadom na rozsiahly a prierezový charakter problematiky, zasahujúcej pôsobnosť viacerých rezortov, nie je možné dokument výraznejšie skrátiť. Predkladateľ zároveň odôvodňuje rozsah textu tým, že ide o prvý dokument svojho druhu, ktorý predkladá analýzu celkového stavu v danej oblasti, ako aj návrhy integračných opatrení v oblastiach od zamestnanosti, bývania, sociálneho a zdravotného zabezpečenia cudzincov. Zaviesť tieto opatrenia Európska komisia požaduje v súvislosti s princípmi európskej integračnej a migračnej politiky. 

MH SR 	Vecná pripomienka k časti 2.3. Indikátory - predpoklady a ukazovatele úspešnosti integrácie cudzincov, str. 13 – 17 
Odporúčame zvážiť skutočnosť, že indikátory a ukazovatele sú dva odlišné prostriedky vnímania ekonomickej reality, jej stavu, úrovne a vývoja. Sme toho názoru, že indikátor vyjadruje merateľnú premennú. Indikátor je veličina (stavová, toková) vychádzajúca z referenčného časového radu. Ukazovateľ naproti tomu môže byť absolútny a relatívny a možno ho vnímať ako vzťahový, čiže porovnávací. Pokiaľ ide o ukazovatele efektivity, pokroku, úspešnosti – (sledované v zmysle metodiky prieskumu), odporúčame zvážiť použitie váženej agregácie príslušných merateľných ukazovateľov. Poznamenávame, že súbor sledovaných oblastí je vhodnejšie stanoviť až po implementovaní prijatých a teda akceptovateľných zásad, ktoré vyplynú z rámca schválenej koncepcie integrácie cudzincov; 
 	O 	ČA 	Predpoklady a ukazovatele úspešnosti integrácie cudzincov budú konkrétne riešené v neskoršej fáze na základe rozpracovania koncepcie. Mnohé indikátory úspešnosti integrácie cudzincov sa budú evaluovať, resp. niektoré sa budú musieť prehodnocovať na základe osobitných prieskumov a štúdií, tak ako to ukazujú skúsenosti viacerých európskych členských krajín z posledných rokov v tejto oblasti. 

MH SR 	Vecná pripomienka k navrhovaným opatreniam: 

Odporúčame zvážiť ako primárny - ťažiskový cieľ koncepcie – návrh legislatívnych zmien, ktoré súvisia s reformným zámerom koncepcie. Vo všeobecnosti, bez legislatívnej podpory nemožno uskutočňovať žiadne zmeny.Odporúčame v záujme prehľadnosti zvážiť usporiadanie navrhovaných cieľov a ich opatrení do samostatnej prílohy. Poznamenávame, že ich reálnosť a záväznosť závisí od možností ich financovania. Túto oblasť považujeme z hľadiska plnenia definovaných opatrení za kľúčovú. V týchto súvislostiach odporúčame neuvádzať konkrétne opatrenia, ale skôr všeobecne definovať najnaliehavejšie problémy integrácie cudzincov, ich východiská a nástroje riešenia;  	O 	ČA 	Predkladateľ doplnil dokument o zadefinovanie najnaliehavejších problémov integrácie a súhlasí s názorom, že návrh legislatívnych zmien je jedným z cieľov, nie však ťažiskovým cieľom koncepcie. Z hľadiska štrukturálneho usporiadania dokumentu návrhy integračných opatrení v jednotlivých oblastiach ponecháva v rámci jednotlivých kapitol v texte.  	
MH SR 	Vecná pripomienka k Doložke finančných, ekonomických, environmentálnych vplyvov, vplyvov na zamestnanosť a podnikateľské prostredie – k jej názvu, k 1. časti a k 2. časti: 
Odporúčame názov doložky upraviť v súlade so Smernicou na prípravu a predkladanie materiálov na rokovanie vlády SR a jej Čl. 9 nasledovne: Doložka pre posudzovanie vplyvov. 
K 1. časti doložky, ktorá sa týka vplyvov na verejné financie upozorňujeme, že podľa znenia prvého odseku možno zaujať vecný prístup voči uskutočňovaniu návrhu Koncepcie integrácie cudzincov až v rokoch 2010 – 2011, čo považujeme za dôležité uviesť v úvode materiálu a v jeho Predkladacej správe.. 
Odporúčame zvážiť a upraviť znenie 2. časti doložky, ktorá sa týka vplyvov na obyvateľov, hospodárenie podnikateľskej sféry a iných právnických osôb. Jednotlivé opatrenia koncepcie totiž predstavujú z hľadiska nákladov vplyv na hospodárenie podnikateľskej sféry a na samosprávu miest a obcí Slovenskej republiky. Konkrétne ide o oblasť bytovej politiky, politiky zamestnávania a poskytovania služieb. 
Rovnako odporúčame zvážiť a upraviť znenie 4. časti doložky, vplyvov na zamestnanosť. Nejde iba o partikulárny vplyv na zamestnanosť subjektov sociálnych služieb VÚC a úradov práce, sociálnych vecí a rodiny. V prvom rade tu ide o vplyv možnosti zamestnávania cudzincov, čiže uplatnenie základného práva na zabezpečenie ich ekonomického a sociálneho statusu. 
 	O 	ČA 	Názov doložky je v súlade s metodickými pokynmi pre predkladanie materiálov na rokovanie vlády SR. Vo vplyve na zamestnanosť je premietnutý iba partikulárny vplyv dopadu realizácie integrácie z dôvodu, že koncepcia integrácie nestanovuje rozsah zamestnávania cudzincov v SR. Uvedené je problematikou migračnej politiky SR. 	
BSK 	5. K bodu 1.2., str. 5 šiesty odsek 
Odporúčame za slová „aj ako dôsledok súčasnej“ vložiť čiarku a spojku „ale“. 	O 	A 	 	
BSK 	4. K bodu 1.2., str. 5 druhý a tretí odsek 
Navrhujeme označené odseky zarovnať vpravo. 	O 	A 	 	
BSK 	3. K bodu 1, posledný odsek, str. 1 a ďalšie 
Navrhujeme v celom texte koncepcie podľa obsahu zjednotiť pojem „ cudzinec“ , nakoľko sa uvádza rôzne napr. „imigrant, migrant, migranti z tretích krajín, prisťahovalec, štátny príslušník tretích krajín, cudzinec azylant, cudzí štátny príslušník, občania tretích krajín, viď napr. text aj na ďalších stranách 3, 7,9, 10, 11, 14, 22 atď., keďže koncepcia sa týka integrácie cudzincov ako takých, preto by sa mal uvádzať jednotný pojem, prípadne by mala byť v úvode alebo v prekladacej správe koncepcie uvedená použitá terminológia a v akej súvislosti. 	O 	A 	 	
BSK 	2. K bodu 4.2. obsahu materiálu 
Navrhujeme za slovom „samospráv“ vypustiť čiarku a slová „miest a obcí“, pretože slovné spojenie „územných samospráv, miest a obcí“ je zmätočné. Územnú samosprávu predstavujú dva druhy územnej samosprávy: obce a samosprávne kraje (pod pojmom „obec“ je subsumovaný aj pojem „mesto“, preto nie je potrebné osobitne zdôrazňovať popri obci aj mesto, pokiaľ to nie je potrebné vzhľadom na právny status obce, napríklad „Mesto Trnava“. 	O 	A 	 	
BSK 	7. K bodu 2.2., časť „Cieľová skupina“, str. 12 prvý odsek 
Odsek začínajúci slovami „Slovenská republika má záujem na integrácií cudzincov od prvého dňa ich pobytu ...“ je v zásadnom rozpore s textom prvého odseku pod označením časti „Cieľová skupina“ na strane 11. Zrejme ide o reziduum z pracovného návrhu koncepcie, preto odporúčam dotknutý odsek na str. 12 vypustiť. 	O 	A 	 	
BSK 	6. K bodu 2.1., str. 8 tretí odsek 
Z dôvodov uvedených ad 2 (k bodu 4.2. obsahu materiálu) navrhujeme slová „samosprávy a VÚC“ nahradiť slovami „územnej samosprávy“. 	O 	A 	 	
BSK 	45. K predkladacej správe 
Odporúčame druhý a tretí odsek zarovnať vpravo a v piatom odseku v druhej vete identifikovať „Komisiu“. 	O 	A 	 	
BSK 	46. K doložke finančných, ekonomických, environmentálnych vplyvov, vplyvov na zamestnanosť a podnikateľské prostredie 
Navrhujeme v bode 4 zmeniť a opraviť v druhej vete text nasledovne: „V roku 2010 a 2011 sa počíta s navýšením po 1 zamestnancovi na úseku sociálnych vecí samosprávnych krajov a po 1 zamestnancovi na úseku zamestnanosti úradov práce, sociálnych vecí a rodiny, t. z. celkové navýšenie o 54 pracovníkov.“ Úpravy textu navrhujeme preto, že pojem sociálne oddelenie vyššieho územného celku nie je presný, nakoľko organizačná štruktúra je v každom samosprávnom kraji iná. Rovnako sa nepoužívajú pojmy okresný úrad práce, ale od roku 2004 sú to úrady práce, sociálnych vecí a rodiny. Taktiež v Slovenskej republike sa nachádza 46 úradov práce, sociálnych vecí a rodiny a 8 samosprávnych krajov, čiže 46 + 8 = 54 zamestnancov a nie 57. 	O 	A 	 	
BSK 	44. K bodu 8, tretí odsek, str. 75 
V deviatom riadku v slove „bude1“ vypustiť číslicu „1“. 	O 	A 	 	
BSK 	42. K bodu 7.1., druhý a tretí odsek na str. 73 
V druhom odseku na konci poslednej vety odporúčame čiarku nahradiť bodkou a v treťom odseku na konci poslednej vety odporúčame odstrániť za prvou bodkou druhú bodku. 	O 	A 	 	
BSK 	37. K bodu 4.2., posledná veta v treťom odseku odspodu, str. 65 
Odporúčame slová „kraja, ako aj samosprávnymi orgánmi“ nahradiť slovami „samosprávneho kraja“. 	O 	A 	 	
BSK 	34. K označeniu bodu 4.2., str. 65 
Navrhujeme vypustiť za slovom „samospráv“ čiarku a slová „miest a obcí“ z dôvodov uvedených v pripomienke ad 2 (k bodu 4.2., ale aj v ďalších). 	O 	A 	 	
BSK 	33. K bodu 3.7., posledný odsek na str. 59 a nasledujúce na str. 60 
Z dôvodov formálnej úpravy návrhu koncepcie odporúčame znaky „(i)“ až „(iv)“ nahradiť už v návrhu používanými znakmi, napríklad malými písmenami abecedy, alebo zarážkami a pod. 	O 	A 	 	
BSK 	29. K bodu 3.4., opatrenie 8, blok „Zodpovedné:“, str. 50 
Vzhľadom na formuláciu a rozmiestnenie zodpovedných v texte odporúčame zvážiť, či slová „Vyššie územné celky“ nemajú byť nahradené skratkou „MPSVR SR“ a navrhujeme slová „vyššími územnými celkami“ nahradiť slovami „samosprávnymi krajmi“. 	O 	A 	 	
BSK 	1. K názvu materiálu 
Odporúčame s prihliadnutím na aktuálnosť východísk pre tvorbu tejto koncepcie v názve materiálu vyjadriť časové obdobie, na ktoré sa materiál vzťahuje a to pripojením slov na konci názvu, napríklad v znení „na roky 2009 – 2011“ alebo „na roky 2009 – 2011 s výhľadom na roky 2012 – 2015“. 	O 	N 	Koncepcia integrácie cudzincov z hľadiska časového horizontu predstavuje dlhodobejšiu víziu na obdobie cca 10 rokov, pričom navrhované opatrenia sa definujú na obdobie najbližších 3 až 5 rokov. Nechceme ju ohraničovať presným časovým obdobím. 	
BSK 	43. K bodu 7.1., časť „Predpoklad dopadu návrhu Koncepcie integrácie cudzincov v SR na zamestnanosť“, posledná veta v odseku pod názvom, str. 73 
S poukazom na viaceré predchádzajúce pripomienky navrhujeme slová „sociálne oddelenia vyšších územných celkov by mali mať“ nahradiť slovami „samosprávne kraje by mali mať na úseku sociálnych vecí“. 	O 	A 	 	
BSK 	26. K bodu 3.4., časť „Sociálne služby podľa druhu sú:“, druhá zarážka na str. 44 
Odporúčame vypustiť slová „alebo tolerovaný pobyt (toto neviem, či platí, prosím preveriť)“, nakoľko v zákone č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákona) v znení neskorších predpisov, nie je v § 3 ods. 2 pod žiadnym písmenom uvedený cudzinec s tolerovaným pobytom, t.j. v zmysle zákona o sociálnych službách cudzinec s tolerovaným pobytom nie je účastníkom právnych vzťahov a nemôže byť prijímateľom sociálnej služby. 	O 	A 	 	
BSK 	25. K bodu 3.3., opatrenie 7, str. 37 
Odporúčame vložiť blok „Zodpovedné“ a uviesť v ňom zodpovedných za splnenie opatrenia. 	O 	A 	 	
BSK 	24. K bodu 3.3., str. 32 druhý odsek zdola 
Druhá veta je identická s prvou vetou, preto je zrejme dôvod na jej vypustenie. 	O 	A 	 	
BSK 	23. K bodu 3.2., Opatrenie 5, str. 30 
Odporúčame v poslednej vete za slovo „cudzincov“ vložiť čiarku a slovo „napríklad“. 	O 	A 	 	
BSK 	41. K bodu 6.2., druhý odsek prvá veta na str. 70 
Odporúčame vypustiť medzi slovami „činnosti“ a „riadi“ slovo „sa“ vzhľadom na slovo „sa“ za skratkou MEKOMIC“. 	O 	A 	 	
BSK 	40. K bodu 4.2., opatrenie 4, str. 66 a 67 
Navrhujeme na konci vložiť bodkočiarku a pripojiť slová: „za tým účelom hľadať ďalšie alternatívne zdroje vlastných príjmov územných samosprávnych celkov“. Je nesporné, že súčasné zdroje príjmov územných samosprávnych celkov sú už nepostačujúce na zodpovedné plnenie všetkých kompetencií obcí a samosprávnych krajov a len ich ďalšie púhe prerozdeľovanie nemôže nič zmeniť na ich akútnom nedostatku. Zároveň znovu upozorňujeme, podobne ako v pripomienke ad 36, že podľa § 33 ods. 1 zákona 523/2004 Z. z. o rozpočtových pravidlách verejnej správy a o zmene a doplnení niektorých zákonov pri návrhoch zákonov a ďalších všeobecne záväzných právnych predpisov, opatrení ústredných orgánov štátnej správy a iných materiálov predkladaných na rokovanie vlády a národnej rady musia byť uvedené a zdôvodnené ich predpokladané finančné dôsledky na rozpočet verejnej správy, a to nielen na bežný rok, ale aj na tri nasledujúce rozpočtové roky. Spolu s tým musia byť uvedené aj návrhy na úhradu zvýšených výdavkov alebo na úhradu úbytku príjmov. 	O 	A 	 	
BSK 	20. K bodu 3.2., časť „Navrhované opatrenia v oblasti bývania:“, str. 29 a 30 
V navrhovaných opatreniach 1, 2, 3 a 6 vysporiadať sa s pojmami vzťahujúcimi sa na samosprávu ako celok, územnú samosprávu ako časť samosprávy a v rámci územnej samosprávy i na jednotky územnej samosprávy, pretože sa popri sebe používajú pojmy označujúce samosprávu ako celok (územnú a záujmovú), označujúce územné samosprávne celky všeobecne a súčasne konkrétne podľa druhu, porovnaj napríklad text „s mestami, obcami, VÚC a samosprávou“ (opatrenie 1), i „orgány samosprávy, miest a obcí“ (blok „Zodpovedné“ k opatreniam 1 až 3), i „predstaviteľmi územnej a miestnej samosprávy, VÚC“ (opatrenie 6). Namiesto všeobecného pojmu „vyšší územný celok“ uvedeného skratkou „VÚC“) navrhujeme v tejto časti i v celom návrhu koncepcie používať zákonný pojem „samosprávny kraj“ (§ 1 ods. 1 až 3 zák. č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov. Pozri aj pripomienku ad 2 (k bodu 4.2. obsahu materiálu). 	O 	A 	 	
BSK 	18. K bodu 3.2., str. 28 piaty odsek predposledná veta 
Odporúčame slová „vlastnými silami“ na konci vety nahradiť slovami „vlastným úsilím“. 	O 	A 	 	
BSK 	17. K bodu 3.2., str. 27 štvrtý odsek druhá veta 
Z dôvodov uvedených ad 2 (k bodu 4.2. obsahu materiálu) navrhujeme slová „miest a obcí, či samospráv“ nahradiť slovami „územnej samosprávy“, ev. vypustiť slová „miest a obci, či“ ak pod pojmom „samospráv“ je myslená aj záujmová samospráva (pre tento eventuálny záver však nie je žiadny dôvod vzhľadom na celkové znenie návrhu koncepcie). 	O 	A 	 	
BSK 	16. K bodu 3.1., opatreniu 5, str. 25 a 26 
Na konci opatrenia navrhujeme za slová „úradov práce“ vložiť čiarku a pripojiť slová „sociálnych vecí a rodiny“, pretože takto uvádzaný celý názov úradu sa používa v celom návrhu koncepcie. 	O 	A 	 	
BSK 	28. K bodu 3.4., opatrenie 2, blok „Zodpovedné:“, str. 49 
Slová „vyššími územnými celkami“ nahradiť slovami „samosprávnymi krajmi, obcami“. 	O 	A 	 	
BSK 	27. K bodu 3.4., časť „Sociálnoprávna ochrana detí a sociálna kuratela“, prvý odsek pod nadpisom, str. 44 
Za slovami „Je upravená“ sa dvakrát po sebe opakujú slová „v zákone“, preto opakujúce sa slová navrhujem vypustiť. 	O 	A 	 	
BSK 	10. K bodu 2.2., časť „Štatistika, právne postavenie cudzincov“, str. 13 tretí odsek 
Zrejme samohláska „a“ medzi zátvorkami za slovami „Eurostat, 2006“ je omylom, preto ju odporúčame vypustiť. 	O 	A 	 	
BSK 	9. K bodu 2.2., časť „Štatistika, právne postavenie cudzincov“, str. 13 druhý odsek prvá veta 
Navrhujeme slová „populácie v krajine“ nahradiť slovami „z celkovej populácie v Slovenskej republike“, aby bolo nesporné, aká krajina sa má na myslí. 	O 	A 	 	
BSK 	8. K bodu 2.2., časť „Cieľová skupina“, str. 12 tretí odsek 
Odporúčame slová „v bodoch“ za slovami „ktorí sú uvedení“ nahradiť slovami „v cieľovej skupine pod bodmi“. 	O 	A 	 	
BSK 	13. K bodu 2.3., časť „Opatrenie“, str. 17 
S poukazom na formálnu úpravu navrhovaných opatrení v ďalších častiach návrhu koncepcie odporúčame nad navrhované opatrenie vložiť názov časti, napríklad v znení „Navrhované opatrenie pre oblasť indikátorov úspešnosti integrácie cudzincov:“. 	O 	A 	 	
BSK 	22. K bodu 3.2., Opatrenie 4, str. 30 
Odporúčame vložiť blok „Zodpovedné“ a uviesť v ňom zodpovedných za splnenie opatrenia. 	O 	A 	 	
BSK 	21. K bodu 3.2., Opatrenie 2, str. 29 a 30 
V poslednej vete na str. 30 navrhujeme medzi slová „využívali“ a „schátralé objekty“ vložiť slovo „neužívané“ na spresnenie, že nemôže ísť o všetky schátralé objekty, ale len tie, ktoré obce neužívajú. 	O 	A 	 	
BSK 	36. K bodu 4.2., druhý odsek druhá veta na str. 65 
Nie je jasné, z čoho vychádza presvedčenie, že jedným zo základných predpokladov úspešnej realizácie integračnej politiky je zabezpečenie presunu kompetencií v oblasti integračných aktivít zo štátu na mestá, obce a samosprávne orgány. Tak napríklad funkcie (úlohy) samosprávneho kraja ustanovuje zákon o samosprávnych krajoch v § 4 ods. 1. Základnou funkciou samosprávneho kraja podľa prvej vety predvetia označeného ustanovenia je, citujeme: „Samosprávny kraj pri výkone samosprávy sa stará o všestranný rozvoj svojho územia a o potreby svojich obyvateľov.“ Ak zákon hovorí o „svojich obyvateľoch“ má na myslí všetkých obyvateľov na svojom území, bez ohľadu či ide o domácich obyvateľov alebo cudzincov. 
Zákon o samosprávnych krajoch v § 4 ods. 1 úvodnú vetu nasledujúco konkretizuje, citujeme: „Pritom najmä vykonáva vlastnú investičnú činnosť a podnikateľskú činnosť v záujme zabezpečenia potrieb obyvateľov samosprávneho kraja a rozvoja samosprávneho kraja,“ (§ 4 ods. 1 písm. e), alebo, citujeme: „utvára podmienky na rozvoj zdravotníctva,“ (§ 4 ods. 1 písm. j), alebo, citujeme: „utvára podmienky na rozvoj výchovy a vzdelávania, najmä v stredných školách, a na rozvoj ďalšieho vzdelávania“ (§ 4 ods. 1 písm. k), alebo, citujeme: „obstaráva a schvaľuje program rozvoja v oblasti poskytovania sociálnych služieb a spolupracuje s obcami a inými právnickými osobami a fyzickými osobami pri výstavbe zariadení a bytov určených na poskytovanie sociálnych služieb“ (§ 4 ods. 1 písm. i) atď. Už z uvedeného prehľadu možno dôvodiť, že samosprávne kraje (a obdobne je tomu aj v prípade obcí) majú dostatočné kompetencie (originálne, t. j. samosprávne) na plnenie úloh v oblasti integrácie cudzincov a zrejme preto možno úspešne namietať prenos pôsobnosti (decentralizáciu) výkonu štátnej správy na samosprávne kraje, pretože niet čo vlastne z pôsobnosti štátu prenášať na územnú samosprávu, okrem výkonu štátnej správy (dekoncentrácia), čo asi nie je cieľom, ale ani úlohou koncepcie integrácie cudzincov. 
Vzhľadom na vyššie uvedené možno dôvodiť, že samosprávne kraje i obce už dnes majú zodpovednosť za zabezpečovanie potrieb svojich obyvateľov (k tomu pozri text na str. 65, prvá a druhá veta a prvého odseku pod nadpisom časti). Na plné rozvinutie kompetencií do realizačnej fázy však potrebujú viac finančných prostriedkov. Považujeme za nepostačujúce, ak návrh koncepcie sa zaoberá len analýzou stavu a návrhom opatrení bez reálneho materiálneho (a tým aj finančného) zabezpečenia úloh vyplývajúcich z koncepcie a vzhľadom na § 33 ods. 1 zákona 523/2004 Z. z. o rozpočtových pravidlách verejnej správy a o zmene a doplnení niektorých zákonov žiadame presne zadefinovať zdroje, z ktorých majú byť tieto opatrenia financované. 
Súčasné kompetencie územných samosprávnych celkov sú v súlade s jednoznačným zdôrazňovaním Európskej komisie, že integračnú politiku je potrebné realizovať na miestnej a regionálnej úrovni (porovnaj text na str. 65, posledný odsek, prvá veta). 
 	O 	N 	Samosprávne kraje a obce musia sami vyšpecifikovať personálne a finančné dopady, vyplývajúce z realizácie koncepcie. V rámci prípravy materiálu samosprávne kraje poskytovali základné informácie o tom, aké opatrenia, resp. pomoc cudzincom na svojej  úrovni poskytujú. 	
BSK 	35. K bodu 4.2., prvý odsek, str. 65 
Považujeme argumentáciu vyjadrenú v tretej vete začínajúcej slovami „Táto úloha je explicitne formulovaná ...“ v nadväznosti na druhú vetu, v ktorej sa spomínajú aj samosprávne kraje, za minimálne nepresnú. Uznesením vlády č. 415 z 9.mája 2007 totiž nebolo samosprávnym krajom odporúčané plnenie úloh. Citovaná úloha v texte uznesenia bola uložená priamo ministerke práce, sociálnych vecí a rodiny, podpredsedovi vlády a ministrovi vnútra a odporúčaná predsedovi Združenia miest a obcí Slovenska a prezidentovi Únie miest Slovenska. Vzhľadom na uvedené odporúčame v texte špecifikovať, že: „Pri vytváraní podmienok pre integráciu – či už v oblasti pracovných príležitostí, vzdelávania a ubytovacích kapacít, tak zodpovednosť za integráciu cudzincov prevezme miestna územná samospráva (t. j. obce). 	O 	ČA 	text pripomienky akceptovaný, formulovaný takto : „ Pri vytváraní podmienok pre integráciu, či už v oblasti vytvárania pracovných príležitostí, vzdelávania a ubytovacích kapacít, tak zodpovednosť za integráciu cudzincov prevezme miestna územná samospráva (t.j. obce)." 	
BSK 	31. K bodu 3.6., tretí odsek zdola, str. 55 
V dotknutom odseku a v nasledujúcich sa hovorí o voľbách do orgánov samosprávnych krajov, napriek tomu sa v poslednej vete uvádza, že predpisom, ktorým sa upravujú voľby – z textu vyplýva, že do orgánov samosprávnych krajov – je zák. č. 333/2004 Z. z. o voľbách do Národnej rady Slovenskej republiky v znení neskorších predpisov. Toto konštatovanie je nesprávne. Takým predpisom je zák. č. 303/2001 Z. z. o voľbách do orgánov samosprávnych krajov a o doplnení Občianskeho súdneho poriadku v znení zák. č. 335/2007 Z. z. Túto nesprávnosť odporúčame odstrániť uvedením relevantného zákona. Navyše považujeme za vhodné túto časť návrhu koncepcie doplniť aj zákon o voľbách do orgánov samosprávny obcí (č. 346/1990 Zb. v znení neskorších predpisov), keďže v týchto súvislostiach sa tu uvádzajú aj obce. 	O 	A 	 	
BSK 	30. K bodu 3.5., opatrenie 1, blok „Zodpovedné:“, str. 52 
Vzhľadom na to, že zdravotné odbory úradov samosprávnych krajov, okrem toho, že ich označenie môže byť rôzne, nemajú rozhodovacie právomoci, navrhujeme slová „zdravotnými odbormi samosprávnych krajov“ nahradiť slovami „samosprávnymi krajmi“. 	O 	N 	Predkladateľ akceptuje znenie textu opatrenia tak, ako ho navrhlo Ministerstvo zdravotníctva SR, teda „zdravotné odbory samosprávnych krajov." 	
BSK 	12. K bodu 2.3., časť „Indikátory politickej integrácie“, str. 16 štvrtá zarážka 
Odporúčame zvážiť či použitý pojem „štátnej správy“ vystihuje zámer autora návrhu koncepcie vyjadrený v predchádzajúcom texte; pred slovo „samosprávy“ navrhujeme vložiť slovo „územnej“, lebo orgány záujmovej samosprávy volia len jej členovia. 	O 	A 	 	
BSK 	11. K bodu 2.2., časť „Štatistika, právne postavenie cudzincov“, str. 13, druhý odsek odspodu prvá veta 
Vzhľadom na ďalší text odporúčame v časti vety pred prvou čiarkou vložiť medzi slová „príslušnosti“ a „tretích“ napríklad slovo „občanov“. 	O 	A 	 	
BSK 	15. K bodu 3.1., blok „Zodpovedné:“ k opatreniu 2, str. 25 
Vzhľadom na prílohu č. 2, ktorá obsahuje zoznam skratiek a medzi nimi aj skratku Ústredia práce, sociálnych vecí a rodiny SR, odporúčame názov zodpovedného nahradiť skratkou. V tejto súvislosti odporúčame zjednotiť metodiku tvorby skratiek názvov zodpovedných a z tvorby skratiek vypustiť spojku „a“. K tomu porovnaj napríklad skratky „MPSVR SR“ a nie „MPSVAR SR“, alebo „MVRR SR“ a nie „MVARR SR“. Vzhľadom na uvedené navrhujeme skratku „ÚPSVAR“ nahradiť skratkou „ÚPSVR“) v celom materiáli (vrátane prílohy č. 2). 	O 	ČA 	V texte je upravená skratka Ústredia práce, sociálnych vecí a rodiny SR ako ÚPSVAR a skratka pre úrady práce, sociálnych vecí a rodiny ako ÚPSVR. 	
BSK 	14. K bodu 2.3., časť „Opatrenie“, str. 17 
Navrhujeme za blok „Zodpovedné:“ vložiť blok „Termín:“ a v ňom uviesť termín, resp. lehotu na splnenie, resp. splnenie navrhovaného opatrenia zodpovednými subjektmi. Blokom „Termín:“ s rovnakým obsahom, ako navrhujeme pre toto opatrenie, navrhujeme vložiť ku každému navrhovanému opatreniu v tomto návrhu koncepcie. 	O 	N 	Predkladateľ v koncepcii nestanovuje termíny, tieto by mali byť určené v rámci rozpracovania úloh zodpovednými subjektmi. 	
BSK 	32. K bodu 3.6., opatrenie 3, blok „Zodpovedné:“, str. 58 
Medzi zodpovednými uvádzané „ZMOS“ a „ÚMS“ sú reprezentatívnymi organizáciami obcí, preto považujeme za vhodné ich uvádzať pri sebe a z dôvodov systematiky nevčleňovať medzi nich predsedov samosprávnych krajov. V tejto súvislosti odporúčame zvážiť, či predsedov samosprávnych krajov nenahradiť reprezentatívnou organizáciou samosprávnych krajov, ktorou je združenie pod názvom „SK 8“. 	O 	ČA 	Poradie ZMOS a ÚMS bolo upravené, pokiaľ ide o návrh týkajúci sa názvu združenia „SK8," predkladateľ považuje spojenie „predsedovia samosprávnych krajov" za zrozumiteľnejšie. 	
BSK 	19. K bodu 3.2., str. 27 štvrtý odsek tretia veta 
Nie je jasné, z čoho vychádza predpoklad, že v oblasti zabezpečovania ubytovania pre cudzincov v budúcnosti práve mestá a obce zohrajú oveľa významnejšiu úlohu, pretože takáto starostlivosť je vlastne imanentnou súčasťou úloh miestnej územnej samosprávy. Rozsah plnenia týchto úloh však je podmienené disponibilnými zdrojmi obcí. Ak je táto starostlivosť v súčasnosti nedostatočná, táto nedostatočnosť je spôsobená nedostatkom predovšetkým finančných prostriedkov. Na to, aby sa navrhované konštatovanie v tretej vete stalo reálnym podkladom realizácie navrhovanej koncepcie prístupu cudzincov k bývaniu treba nájsť ďalšie zdroje napĺňania rozpočtov obcí a exaktne to vyjadriť aj v navrhovaných opatreniach. 	O 	ČA 	Otázka identifikácie a zabezpečenia finančných zdrojov pre obce sa bude riešiť v rámci rozpracovania koncepcie po rozpracovaní jednotlivých opatrení a v súlade s návrhom uznesenia na rok 2010 a 2011. 

BSK 	39. K bodu 4.2., opatrenie 2, str. 66 
Odporúčame navrhované opatrenie vypustiť, pretože samosprávne funkcie obcí a samosprávnych krajov zodpovedajú potrebám integrácie marginalizovaných skupín obyvateľstva s majoritným obyvateľstvom. 	O 	N 	Predkladateľ považuje za dôležité, aby sa zlepšovali legislatívne predpoklady na zapojenie miest a obcí do integračného procesu cudzincov. 	
BSK 	38. K bodu 4.2., opatrenie 1, str. 66 
Z návrhu opatrenia vypustiť slová „Zvýšiť záujem samosprávnych orgánov, miest a obcí o problematiku integrácie cudzincov, ako aj“, pretože neexistuje dôvod na takúto činnosť. 	O 	N 	Predkladateľ považuje za žiaduce a potrebné naďalej zvyšovať záujem o problematiku integrácie cudzincov na rôznych úrovniach, a to aj územnej samosprávy, nakoľko sa jej nevenuje dostatočná pozornosť. 	
ŽSK 	 
V oblasti sociálneho zabezpečenia, v časti „Sociálne služby podľa druhu sú:“ je uvedené, že sociálne služby možno poskytnúť aj cudzincovi... Zákon č. 448/2008 o sociálnych službách a o zmene a o doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov zaviedol do praxe myšlienku objednávania si služieb medzi jednotlivými VÚC, mestami a obcami, pokiaľ nie sú sami schopní sociálnu službu poskytnúť. S tým je však spojená aj povinnosť objednávateľa uhradiť poskytovateľovi finančné náklady, ktoré poskytovateľovi vznikli v súvislosti s poskytovaním sociálnej služby občanovi. Poskytovanie sociálnych služieb cudzincom je taktiež v rozpore so zákonom č. 302/2001 o samosprávnych krajoch. 

Otázka: Kto bude hradiť náklady spojené s poskytovaním sociálnej služby cudzincovi? 

 	Z 	ČA 	 Táto pripomienka  bola predmetom MPK  predkladateľa so ŽSK, v rámci ktorého došlo k dohode a čiastočnej akceptácii stanoviska MPSVR SR. Oblasť sociálneho zabezpečenia a poskytovanie sociálnych služieb cudzincom bude predmetom rokovaní medzi MPSVR SR, samosprávnymi krajmi a obcami v druhej fáze rozpracovania opatrení. 

ŽSK 	 
V „Navrhovaných opatreniach v oblasti bývania“ sa štát snaží o zbavenie zodpovednosti a jej následné prenesenie na orgány samosprávy, miest a obcí v oblasti zabezpečenia bývania cudzincom na území SR. Ako riešenie ponúka, aby samospráva žiadala o poskytnutie dlhodobých úverov na účely výstavby nájomných sociálnych bytov, resp. zrekonštruovala neobývané a schátralé objekty na tento účel. 

Z hľadiska samosprávy je tento navrhovaný spôsob riešenia neprijateľný z dôvodu nedostatku finančných prostriedkov a taktiež je v rozpore so zákonom č. 302/2001 o samosprávnych krajoch, podľa ktorého sa samosprávny kraj pri výkone samosprávy stará o všestranný rozvoj svojho územia a o potreby svojich obyvateľov. 
 	Z 	ČA 	Táto pripomienka bola predmetom MPK  predkladateľa so ŽSK, v rámci ktorého došlo k dohode a čiastočnej akceptácii stanoviska MPSVR SR. Obe strany sa dohodli  na nasledovnej úprave znenia  návrhu uznesenia vlády SR, a to v bode 3: „vytvoriť podmienky na plnenie úloh vyplývajúcich z koncepcie a prijatých opatrení v rámci príslušných rezortov, vrátane vytvorenia právnych a legislatívnych podmienok na presun kompetencií zo štátnej správy na samosprávne kraje a miestne samosprávy spolu s  primeranou fiškálnou decentralizáciou.“

ŽSK 	 
V bode 4.2. „Legislatívne úpravy na úrovni územných správ, miest a obcí“ dokument otvorene hovorí o presune kompetencií v oblasti integračných aktivít zo štátu na mestá, obce, VÚC a MVO, avšak bez konkrétneho návrhu riešenia finančného vyrovnania a s následne uloženým opatrením, že MPSVR SR v spolupráci s MV SR, ZMOS, VÚC a Úniou miest Slovenska sami zabezpečia zdroje financovania integračných projektov na miestnej a regionálnej úrovni z rozpočtov samospráv, eurofondov a iných zdrojov. 

Záver: 

Návrh Koncepcie integrácie cudzincov v SR je v oblasti poskytovania sociálnych služieb pri súčasnom legislatívnom stave v SR nereálny. Jednak je v rozpore so zákonom č. 302/2001 o samosprávnych krajoch, ale narúša i základne myšlienky zákona č. 448/2008 o sociálnych službách a o zmene a o doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov. 

V zmysle § 79 zákona o sociálnych službách je MPSVR SR ústredným orgánom štátnej správy pri poskytovaní sociálnych služieb. Poskytovanie služieb cudzincom vrátane ich integrácie by malo byť kompetenciou MPSVR SR v rámci národných priorít rozvoja soc. služieb, keďže práve MPSVR SR má originálnu posôbnosť zabezpečovať medzinárodnú spoluprácu pri poskytovaní soc. služieb. 

Uvedená koncepcia ako celok je pre Žilinský samosprávny kraj neprijateľná i z dôvodu nedostatku finančných prostriedkov na jej realizáciu. 
 	Z 	ČA 	
Táto pripomienka bola predmetom MPK  predkladateľa so ŽSK , v rámci ktorého došlo k dohode a čiastočnej  akceptácii stanoviska MPSVR SR. 
Riešenie finančných prostriedkov bude predmetom osobitného konania po rozpracovaní jednotlivých opatrení a v súlade s návrhom uznesenia na rok 2010 a 2011. 	
MV SR 	 
1. V úvode materiálu zadefinovať – upresniť výklad pojmov. 	O 	A 	 	
MV SR 	 
33. V kapitole 4.1, štvrtý odsek je potrebné spresniť nakoľko pri jeho súčasnej formulácii možno doňho zahrnúť aj turistov prichádzajúcich na územie SR. 	O 	A 	 	
MV SR 	 
32. V opatrení č. 6 tej istej kapitoly v texte vypustiť Odbor dokumentaristiky a zahraničnej spolupráce, nakoľko toto pracovisko Migračného úradu MV SR nie je kompetentné takéto činnosti vykonávať. Odôvodnenie: Migračný úrad MV SR je kompetentný riešiť len úlohy súvisiace s azylovou procedúrou a v rámci tej nie je prípustne v zmysle platnej legislatívy získavať informácie z krajiny pôvodu, ktoré by mohli viesť k ohrozeniu osôb v kompetencii Migračného úradu MV SR.  	O 	A 	 	
MV SR 	 
31. V kapitole 3.7. pri opatrení č.5 odporúčame vložiť medzi slova „zabrániť prieťahom“ slovo „neopodstatneným“. 	O 	A 	 	
MV SR 	 
Poukazujeme na potrebu (v celom materiáli) upraviť formulácie v súlade s platnou legislatívou (azyly sa udeľujú nie priznajú; procedúra je azylové konanie a nie azylová procedúra; združovanie na území SR môže byť len s povolením, nepoužívať slovo legálne a pod.) ako aj z materiálu (tam, kde to nie je nevyhnutné) vypustiť popisné a vysvetľujúce časti, čím materiál získa na prehľadnosti a zrozumiteľnosti.  	O 	A 	 	
MV SR 	 
29. V kapitole 3.5. str. 52 v rámci navrhovaného opatrenia č. 2 domnievame sa, že je potrebne posúdiť jej platnosť aj na ostatných cudzincoch žijúcich v SR, nie len tých ktorí sú v azylovej procedúre v podmienkach MÚ MV SR. 	O 	A 	 	
MV SR 	 
35. V kapitole 6.2. v tretom odseku je potrebne v súlade so skutočnosťou uviesť, že členovia MEKOMIC boli nominovaní a nie volení jednotlivými organmi. 	O 	A 	 	
MV SR 	 
27. V kapitole 3.4. Sociálne zabezpečenie, oddiel Hmotná núdza (strana 47 tretí odsek z hora) navrhujeme nový text: „Na účely zabezpečenia základných životných podmienok a pomoci v hmotnej núdzi má rovnaké postavenie ako občan SR aj azylant, cudzinec, ktorému bola poskytnutá doplnková ochrana, cudzinec s tolerovaným pobytom, ktorému bolo poskytnuté dočasné útočisko a cudzinec s právom na prechodný pobyt na základe osvedčenia Slováka žijúceho v zahraničí, ak sa im pomoc neposkytuje podľa osobitných predpisov alebo podľa medzinárodných zmlúv, ktorými je Slovenská republika viazaná.“. Odôvodnenie: Nový text tohto odseku navrhujem na zjednotenie formulácie a pomenovanie cudzincov podľa Cieľovej skupiny. Tolerovaný pobyt je odôvodnený v bode 10. a 21.  	O 	A 	 	
MV SR 	 
26. V kapitole 3.4. Sociálne zabezpečenie, oddiel Hmotná núdza v odseku „Dávka v hmotnej núdzi a príspevky k dávke na poskytujú....“ (na strane 47 odsek druhý z hora) navrhujeme vypustiť slová „čo v praxi spôsobuje problém najmä u cudzincov bez domova“. Odôvodnenie: Každý cudzinec s udeleným povolením na pobyt musí mať zabezpečené ubytovanie, to je jedna z podmienok na udelenie povolenia, ktorá sa dôsledne preveruje. Na konkrétnu adresu má potom vystavený doklad o pobyte.  	O 	A 	 	
MV SR 	 
25. V kapitole 3.3. Vzdelávanie (jazykové kurzy, rekvalifikácia, medzinárodné uznávanie dokladov), str. 34 posledný odsek vypustiť v poslednom riadku slovo „azylantov“. 	O 	A 	 	
MV SR 	 
28. V kapitole 3.4. sociálne zabezpečenie navrhujeme neuvádzať presné sumy jednotlivých dávok ale len odkaz na príslušnú zákonu normu, ktorá výšku týchto dávok upravuje. Vzhľadom na dlhodobú predpokladanú platnosť tohto dokumentu sa v závislosti od aktualizácie príslušných právnych noriem budú výšky jednotlivých dávok meniť. 	O 	A 	 	
MV SR 	 
23. V kapitole 3.3. Vzdelávanie (jazykové kurzy, rekvalifikácia, medzinárodné uznávanie dokladov), v oddieli Jazykové vzdelávanie dospelých cudzincov odsek 12 vypustiť alebo zmeniť slovo „prichádzajúcim“ na dlhodobo zdržiavajúcich sa na území SR. Odôvodnenie: Nakoľko sa integrácia cudzincov zameriava na dlhodobo a legálne zdržiavajúcich cudzincov na našom území. 	O 	A 	 	
MV SR 	 
22. V kapitole 3.3. Vzdelávanie (jazykové kurzy, rekvalifikácia, medzinárodné uznávanie dokladov) na strane 32 v druhom odseku zdola navrhujeme vypustiť opakujúcu sa tú istú vetu „Pre deti cudzincov...“. 	O 	A 	 	
MV SR 	 
20. V kapitole 3.2. Ubytovanie (prístup k bývaniu) v odseku 16 (na strane 29) navrhujeme za slová v „znení neskorších predpisov“ dať bodku a vypustiť slová „a zákon č. 48/2002 Z. z.....“. Odôvodnenie: Zákon o pobyte cudzincov neupravuje a neovplyvňuje oblasť ubytovania. Cudzinec žiadajúci o povolenie na pobyt musí predložiť doklad o ubytovaní. Ak nedoloží doklad potvrdzujúci ubytovanie, nespĺňa podmienku na udelenie povolenia na pobyt. 	O 	A 	 	
MV SR 	 
19. V kapitole 3.2. Ubytovanie (prístup k bývaniu) v odseku 11 (na strane 28) navrhujeme vypustiť celú vetu, ktorá sa týka cudzincov s tolerovaným pobytom „Napriek tomu, v zložitej situácii sa nachádzajú najmä cudzinci.....“. Odôvodnenie: Ako v odôvodnení č. 9 a 17. 	O 	A 	 	
MV SR 	 
16. Piaty odsek v poslednej vete doplniť „i odídenci na tolerovanom pobyte“. 	O 	A 	 	
MV SR 	 
15. Piaty odstavec druhá veta to isté. 	O 	A 	 	
MV SR 	 
14. Str. 23, prvý odsek, štvrtý riadok na konci vety doplniť „a žiadosť nebola zamietnutá ako zjavné neopodstatnená alebo neprípustná“. 	O 	A 	 	
MV SR 	 
24. V kapitole 3.3. Vzdelávanie (jazykové kurzy, rekvalifikácia, medzinárodné uznávanie dokladov),v oddieli Uznávanie dokladov o vzdelaní, v odseku 5 (str. 36 štvrtí riadok) navrhujeme vypustiť slovo „polícii“. Odôvodnenie: Štátne orgány a štátne organizácie pri výkone svojich pôsobností povinne používajú štátny jazyk na celom území Slovenskej republiky podľa zákona č. 270/1995 Z. z. o štátnom jazyku Slovenskej republiky. 	O 	A 	 	
MV SR 	 
10. V kapitole 3.1. Zamestnanosť a prístup na trh práce, v oddieli Oblasť zamestnanosti a pracovnej integrácie navrhujeme vypustiť odsek 30 (posledný odsek na str. 23). Odôvodnenie: Cudzinec, ktorému bolo udelené povolenie na tolerovaný pobyt z dôvodu, že je prekážka jeho administratívneho vyhostenia podľa § 58; v súčasnosti s týmto tolerovaným pobytom je na Slovensku 12 cudzincov, ktorý im bol udelený na základe rozhodnutia Migračného úradu MV SR o zamietnutí žiadosti o azyl. Azylový zákon v tom čase neobsahoval doplnkovú ochranu. Cudzinec má možnosť zmeniť svoje postavenie. Keďže Slovensko iba „toleruje“ že sa tu cudzinec zdržiava, cudzinec si má vytvoriť podmienky na zmenu druhu pobytu na prechodný alebo trvalý, ak nastali nové skutočnosti môže požiadať opätovne o azyl alebo doplnkovú ochranu, alebo si má vytvoriť podmienky na vycestovanie: 
- z dôvodu, že mu bolo poskytnuté dočasné útočisko; podľa potvrdenia Migračného úradu MV SR na základe uznesenia vlády SR o poskytnutí útočiska napr. odídencom z krajiny postihnutej vojnovým konfliktom, udelí policajný útvar povolenie na tolerovaný pobyt. Dočasné útočisko sa poskytne cudzincovi v zmysle azylového zákona. Vždy o tom musí najskôr rozhodnúť vláda SR a v súčasnosti na takomto tolerovanom pobyte sa nenachádza žiaden cudzinec. Zánikom poskytovania dočasného útočiska zanikne aj tolerovaný pobyt. Ďalej uvádzam, že v zmysle § 22 ods. 7 zákona č. 5/2004 Z. z. o službách zamestnanosti a o zmene a doplnení niektorých zákonov sa povolenie na zamestnanie nevyžaduje u cudzinca, ktorému sa poskytlo dočasné útočisko; 
- z dôvodu, že jeho vycestovanie nie je možné a jeho zaistenie nie je účelné; podľa § 43 ods. 1 písm. c/ sa udelí tolerovaný pobyt cudzincovi, ktorý chce vycestovať, ale mu v tom bráni prekážka nezávislá na jeho vôli, napr. cudzinec je dlhodobo hospitalizovaný – choroba, autonehoda atď., alebo stratil cestovný doklad a čaká na vybavenie nového, alebo preložili mu plánovaný let a končí mu platnosť víza, alebo iné závažné skutočnosti. Akákoľvek snaha zo strany SR o jeho integráciu je bezpredmetná, keďže cudzinec iba čaká na odstránenie prekážky, ktorá mu v tom bráni vycestovať; 
- z dôvodu, že je maloletým dieťaťom nájdeným na území SR, maloleté osoby bez sprievodu rodiča – zákonného zástupcu sú odovzdané najbližšiemu orgánu sociálnoprávnej ochrany detí a sociálnej kurately. Za maloletého bez sprievodu koná na Slovensku súdom ustanovený opatrovník. Ďalej uvádzam, že maloletí sú uvedení v Cieľovej skupine. 
Zamestnávanie cudzincov s povolením na prechodný pobyt na účel zlúčenia rodiny (až po 12 mesiacov nepretržitého pobytu) je v súlade so smernicou Rady 2003/86/ES z 22. septembra 2003 o práve na zlúčenie rodiny. Treba si uvedomiť, že cudzinec prišiel na územie SR prioritne za svojim rodinným príslušníkom a pri udelení povolenia na pobyt musel preukázať finančné zabezpečenie pobytu minimálne na jeden rok (to znamená, že pôvodne neprišiel za prácou). 
 	O 	A 	 	
MV SR 	 
6. V kapitole 2.2. Charakteristika cieľovej skupine KIC, v tretom odseku navrhujeme na konci poslednej vety vložiť ešte výraz „verejný záujem“. 	O 	A 	 	
MV SR 	 
5. V kapitole 2.2. Charakteristika cieľovej skupiny KIC, v oddiely Cieľová skupina odsek 7 (piaty odsek na strane 12) navrhujeme vypustiť opakujúcu sa vetu „Integrácia cudzincov, ktorým štát...“. 	O 	A 	 	
MV SR 	 
4. V kapitole 2.2. Charakteristika cieľovej skupiny KIC, štvrtý odsek navrhujeme za slová „oddelenia cudzineckej polície“ doplniť slová „Policajného zboru“. 	O 	A 	 	
MV SR 	 
17. Posledný odstavec navrhujeme preveriť nakoľko v zmysle zákona o pobyte cudzincov § 43/ 2 /5 aj odídenci môžu pracovať. 	O 	A 	 	
MV SR 	 
34. V kapitole 5. zavedenie politiky integrácie do programov a projektov na podporu integračných aktivít, odsek 3 (str. 68 text v zátvorke) navrhujeme vypustiť slová „existujúce služby oddelení cudzineckej polície“. Odôvodnenie: Ako odôvodnení č. 13. Ďalej uvádzam, že podľa čl. 47 ods. 4 Ústavy Slovenskej republiky kto vyhlási, že neovláda jazyk, v ktorom sa vedie konanie pred orgánmi verejnej správy, má právo na tlmočníka. Náklady s tým spojené uhrádza správny orgán. V prípade, že cudzinec potrebuje tlmočníka na súkromné účely, tak v takom prípade si poplatky za tlmočníka hradí sám. Na oddelenie cudzineckej polície PZ môžu cudzinci prísť v sprievode osoby, ktorá ovláda slovenský jazyk. 	O 	A 	 	
MV SR 	 
36. V kapitole 6.3. na koniec piateho odseku odporúčame doplniť nasledovný text: „Z druhej strany na základe našich skúseností chceme zdôrazniť, že pre úspešnú integráciu cudzincov do spoločnosti je potrebná aj zvýšená snaha týchto ľudí : 
- poznať a prijať normy a kultúrne hodnoty majoritnej (prijímajúcej) spoločnosti a do istej miery sa s nimi aj stotožniť, 
- zlepšiť znalosti jazyka hostiteľskej krajiny (slovenského jazyka), 
- participovať na spoločenskom dianí, spolupracovať s orgánmi štátnej správy a samosprávy, 
- intenzívnejšie nadväzovať kontakty a vzťahy s domácou komunitou v mieste svojho pobytu.“ 
 	O 	ČA 	Text akceptovaný, štylisticky preformulovaný nasledovne: ,Pre úspešnú integráciu cudzincov do spoločnosti je potrebné aj zvýšené úsilie cudzincov samotných, a to v zmysle spoznávania a prijatia noriem a kultúrnych hodnôt majoritnej (prijímajúcej) spoločnosti. S týmito normami by sa do istej miery mali stotožniť a participovať na spoločenskom dianí, pričom by intenzívnejšie nadväzovali kontakty a vzťahy s domácou komunitou v mieste svojho pobytu. Potrebná je tiež obojstranná snaha o komunikáciu medzi predstaviteľmi komunít cudzincov a orgánmi štátnej správy a územnej samosprávy." 	
MV SR 	 
V kapitole 3.1. Zamestnanosť a prístup na trh práce, v oddieli Navrhované opatrenia v oblasti zamestnávania cudzincov, v Opatrení č. 1 (strana25) navrhujeme za slová „zamestnávania cudzincov“ dať bodku a vypustiť slová „a zároveň zjednodušiť administratívnu náročnosť....“ a ďalej v časti Zodpovedné - za slovami MPSVR SR vypustiť slová „bude v tejto otázke spolupracovať s MV SR a spoločne navrhnú príslušné legislatívne úpravy“. Odôvodnenie: K uvedenému si dovoľujem poznamenať, že sa nedá zjednodušiť administratívnu náročnosť pre získanie pobytu. Cudzinecká polícia postupuje v zmysle zákona č. 48/2002 Z. z. o pobyte cudzincov a o zmene a doplnení niektorých zákonov v znení neskorších predpisov, ktorý je plne v súlade s európskou legislatívou. Cudzinecká polícia garantuje prioritne bezpečnostnú stránku povoľovania pobytov cudzincom. Na základe žiadosti cudzinca a zákonom ustanovených kritérií, po dôkladnom preverovaní, v prípade, že žiadateľ spĺňa podmienky na udelenie povolenia na pobyt, jeho žiadosti sa vyhovie smie vstúpiť a zdržiavať sa na území SR. V prípade, že nespĺňa podmienky ustanovené zákonom, jeho žiadosť sa zamietne. Čo sa týka flexibility v prípade zmeny zamestnávateľa uvádzame, že cudzinec iba oznámi policajnému útvaru počas platného pobytu zmenu zamestnávateľa a policajný útvar nerozhoduje o novom povolení na účel zamestnania. Podmienkou je, že zamestnania musia na seba nadväzovať a musí mať vydané nové povolenie na zamestnanie. 	O 	N 	V zmysle Komisie predstavuje požiadavka na zjednodušenie administratívnej náročnosti pre získanie povolenia na zamestnanie a na pobyt jednu zo základných požiadaviek na členské krajiny, preto predkladateľ ponecháva v texte toto integračné opatrenie. Návrh Smernice Rady o zjednotenom postupe vybavovania žiadostí o jednotné povolenie na pobyt a na prácu na území členského štátu pre štátnych príslušníkov tretích krajín a o spoločnom súbore práv pracovníkov tretích krajín s oprávneným pobytom v členskom štáte stanoví hornú hranicu lehoty pre preskúmanie žiadosti, ktorá by nemala presiahnuť 4 mesiace odo dňa jej doručenia. 
Z textu bola vynechaná veta: 
"MPSVR SR bude v tejto otázke spolupracovať s MV SR a spoločne navrhnú príslušné legislatívne úpravy "
a nahradená slovami "MPSVR SR v spolupráci s MV SR." 	
MV SR 	 
21. V rámci opatrení v oblasti bývania navrhujeme vyriešiť aj otázku prihlasovania trvalého pobytu napr. cudzincov ktorým bol udelený azyl. 	O 	A 	 	
MV SR 	 
30. V kapitole 3.6., v predposledný odsek vzhľadom na nekonkrétnosť odporúčame vypustiť. 	O 	ČA 	Preformulovaný text v znení : „ Lepšiemu porozumeniu a vnímaniu problematiky integrácie zo strany médií môžu napomôcť aj tréningy mediálnych pracovníkov zamerané na techniky podporujúce rozmanitosť a novinársku etiku, na ktoré je vhodné prizvať aj predstaviteľov komunít cudzincov." 	
MV SR 	 
3. V kapitole 2.2. Charakteristika cieľovej skupiny KIC, štvrtý odsek navrhujeme zmeniť „policajného zboru“ na „Policajného zboru“. 	O 	A 	 	
MV SR 	 
13. V kapitole 3.1. na str. 22 za odsek 3 navrhujeme vložiť nasledovný text : „Tento aspekt však v súčasnosti, v dobe celosvetovej ekonomickej krízy je potrebné vidieť komplexne a dôsledne z pohľadu rovnakého postavenia s domácim obyvateľstvom. Pracovný trh má dnes o veľa väčší dopyt po pracovných miestach a väčšiu konkurenciu. Pritom práve občania tejto krajiny, väčšinou so zodpovedajúcou kvalifikáciou, dnes o prácu prichádzajú. Ak pracovný trh si dnes žiada kvalifikovanú pracovnú silu, pokiaľ napríklad vychádzame z databázy ľudí, ktorí v Slovenskej republike žiadajú o azyl, väčšina týchto osôb tieto kritéria nespĺňa. Len niektorí žiadatelia majú vysokoškolské vzdelanie, väčšinou ide o základné vzdelanie, často chýbajú tradičné profesie s výučným listom, ktoré by sa mohli uplatniť na trhu práce v Slovenskej republike.“. 	O 	ČA 	Text bol preformulovaný takto: „Otázku zamestnávania cudzincov a ich rovnoprávneho postavenia na trhu práce však v súčasnosti, v dobe celosvetovej ekonomickej krízy a vyššieho dopytu po pracovných miestach treba zároveň vidieť aj v kontexte celkovej situácie na trhu práce v SR, ako aj z hľadiska  vývoja nezamestnanosti domáceho obyvateľstva. " 

MV SR 	 
9. V kapitole 3.1. Zamestnanosť a prístup na trh práce, v oddiely Oblasť zamestnanosti a pracovnej integrácie v odseku 14 (str. 21) vo vete „Podmienky, za ktorých môže byť prijatý cudzinec“ navrhujeme vypustiť slová „alebo osoba bez štátnej príslušnosti“. Odôvodnenie: Osoba bez štátnej príslušnosti nie je nová kategória cudzincov. Je to cudzinec ako každý iný s udeleným povolením na trvalý pobyt. 	O 	A 	 	
MV SR 	 
8. V kapitole 2.3. Indikátory jazykovej integrácie, druhá odrážka, navrhujeme zadefinovať alebo spresniť čo sa rozumie pod pojmom „používanie svojho jazyka v rámci .......“ . 	O 	A 	 	
MV SR 	 
7. V kapitole 2.2. štvrtom odseku v poslednej vete za slova „o povolenie na pobyt na území SR“ vložiť slova „žiadosti o udelenie víz". 	O 	A 	 	
MV SR 	 
18. V kapitole 3.2 Ubytovanie (prístup k bývaniu), v odseku 5 (na strane 27 v siedmom riadku) navrhujeme vypustiť slová „či s tolerovaným pobytom)“. Odôvodnenie: Tolerovaný pobyt je vysvetlený v odôvodnení č. 6, nakoľko sa jedná o cudzincov s „dočasným“ zlegalizovaním pobytom (sú trpení na našom území). 	O 	A 	 	
MV SR 	 
12. V kapitole 3.1. Zamestnanosť a prístup na trh práce, v oddieli Navrhované opatrenia v oblasti zamestnávania cudzincov, Opatrenie č. 8 navrhujeme vypustiť. Odôvodnenie: Ako v pripomienke č. 6. Cudzinec, ktorý má udelený pobyt na účel štúdia, môže si podľa § 24 ods. 4 zákona o pobyte cudzincov podať žiadosť o zmenu účelu pobytu na území SR v prípade, že ukončil štúdium a žiada o udelenie povolenia na prechodný pobyt na účel zamestnania v odbore, na ktorého vykonávanie sa štúdiom pripravoval. V zákone o pobyte cudzincov nie je ustanovenie, podľa ktorého by sa mohol udeliť pobyt na účel prechodného obdobia cudzinca na našom území.  	O 	ČA 	Opatrenie č. 8 bolo preformulované takto : „Zákon o pobyte cudzincov v pôsobnosti rezortu Ministerstva vnútra SR upraviť vo vzájomnej súvislosti so zákonom o službách zamestnanosti tak, aby právna úprava umožňovala zotrvanie cudzincov, absolventov vysokých škôl na slovenskom pracovnom trhu." 	
MV SR 	 
2. V kapitole 1.1. tretí odsek namiesto „legálny pobyt“ uvádzať „povolený pobyt“. 	O 	A 	 	
MŠ SR 	textu vlastého materiálu 
Predložený návrh koncepcie je rozsiahly, opisný a neprehľadný 

odôvodnenie: 
Podľa čl. 8 Smernice na prípravu a predkladanie materiálov na rokovanie vlády SR, schválenej uznesením vlády SR č. 512 z 13.6.2001 a v znení neskorších zmien s účinnosťou od 1.10.2008 vlastný materiál (správa, koncepcia, informácia a pod.) má byť maximálne na 15 stranách a musí byť stručná a pritom poskytovať presnú a komplexnú informáciu o danej problematike. Preto odporúčame už v úvodných častiach koncepciu skrátiť a ponechať len nosné časti so stručným uvedením okruhov riešenia a návrhom opatrení. Ostatné časti vysvetľujúce, opisné a pod. presunúť do príloh. Napr.: časti 1.1. Politiky integrácie cudzincov v rámci EÚ; 1.2. Vnútroštátny kontext vývoja podmienok pre realizáciu politiky integrácie v SR; atď. 	Z 	ČA 	Materiál bol čiastočne skrátený a upravený, avšak vzhľadom na rozsiahly a prierezový charakter problematiky, zasahujúcej pôsobnosť viacerých rezortov, nie je možné dokument výraznejšie skrátiť. Predkladateľ zároveň odôvodňuje rozsah textu tým, že ide o prvý dokument svojho druhu, ktorý predkladá analýzu celkového stavu v danej oblasti, ako aj návrhy integračných opatrení v oblastiach od zamestnanosti, bývania, sociálneho a zdravotného zabezpečenia cudzincov. Zaviesť tieto opatrenia požaduje Európska komisia od členských štátov v súvislosti s princípmi európskej integračnej a migračnej politiky. 	
MŠ SR 	textu vlastého materálu 
Str. 15 časť "Indikátory vzdelanostnej integrácie" 
Z uvedených indikátorov ponechať tieto s touto úpravou 
- Počet žiakov a študentov spomedzi migrantov na všetkých stupňoch a typoch škôl v porovnaní s celkovým počtom žiakov a študentov, 
- Uznávanie odbornej kvalifikácie z krajiny pôvodu. 

 	Z 	A 	 	
MŠ SR 	textu vlastného materálu 
Str. 15 časť "Indikátory vzdelanostnej integrácie"  
- tretia zarážka – "účasť detí cudzincov ....," výraz z textu vypustiť 

Odôvodnenie: obsahovo je zahrnutá v bode dva v prvej zarážke. 	O 	A 	 	
MŠ SR 	textu vlastného materiálu 
Str. 15 časť "Indikátory vzdelanostnej integrácie" 
- zarážky 2,4 a 7 vypustiť 

Odôvodnenie: nie sú prostredníctvom ÚIPŠ sledované a vyhodnocované. Na základe uvedeného nie je jasné kto a akým spôsobom budú tieto indikátory sledované a vyhodnocované. 

 	O 	A 	 	
MŠ SR 	textu vlastného materiálu 
Str. 31 „Právne predpisy, ktoré dotvárajú právny rámec vzdelávania cudzincov v SR:“  
V odseku uvedený "zákon č. 477/2002 Z. z. o uznávaní odborných kvalifikácií " nahradiť výrazom "zákon č. 293/2007 Z. z. o uznávaní odborných kvalifikácií v znení neskorších predpisov". 

Odôvodnenie: v texte uvádzaný zákon nie je v platnosti od 20. októbra 2007, nahrádza ho zákon č. 293/2007 Z. z. o uznávaní odborných kvalifikácií v znení neskorších predpisov  	Z 	A 	 	
MŠ SR 	textu vlastného materiálu 
Str. 53 Opatrenie 6  
V texte opatrenia 6 – vypustiť MŠ SR 

Odôvodnenie: Ďalšie vzdelávanie zdravotníckeho personálu nie je v kompetencii MŠ SR. 	Z 	A 	 	
MŠ SR 	textu vlastného materiálu 
Str. 37 Opatrenie 9  
Za plnenie opatrenia by malo byť zodpovedné iné ministerstvo a nie MŠ SR V tomto prípade môže MŠ SR spolupracovať pri spracovávaní obsahu kurzu. 

Odôvodnenie: Nie je v kompetencii MŠ SR stanovovať podmienky pre udelenie občianstva SR. 	Z 	A 	 	
MŠ SR 	textu vlastného materiálu 
Str. 37 Opatrenie č. 6.  
V Opatrení č. 6. sa navrhuje „Vytvoriť prepracovaný fungujúci systém uznávania kvalifikácií, profesií a overovania vzdelania a požiadaviek pre pracovné činnosti cudzincov“. Navrhujeme text tohoto opatrenia preformulovať. 

Odôvodnenie: Systém uznávania odborných kvalifikácií a dokladov o vzdelaní je prepracovaný a funguje, preto nie je nutné vytvárať nový systém.  	O 	A 	 	
MŠ SR 	textu vlastného materiálu 
Str. 37 Opatrenie 4 a 5  
V texte opatrenia 4 a 5 vypustiť z textu "Zodpovedné" názov organizácie „Štátny pedagogický ústav“ – 

Odôvodnenie: ŠPÚ je priamoriadená organizácia MŠ SR a zodpovednosť za plnenie úloh má MŠ SR a nie ŠPÚ. 	Z 	A 	 	
MŠ SR 	textu vlastného materiálu 
Str. 36 Opatrenia 2  
Vypustiť celé opatrenie 

Odôvodnenie: v zmysle zákona č. 245/2008 Z.z. v znení neskorších predpisov a zákona č. 597/2003 Z.z. v znení neskorších predpisov je to legislatívne a finančne zabezpečené.  	Z 	A 	 	
MŠ SR 	textu vlastného materiálu 
Str. 36 druhá zarážka zhora  
Vypustiť slovo „špecifické“ a nahradiť slovom „sektorové“ povolania. 

Odôvodnenie: špecifické povolania nie sú terminologicky správne.  	O 	A 	 	
MŠ SR 	textu vlastného materiálu 
Str. 36 prvá zarážka zhora 
Vypustiť slovo „automatického“ uznávania ..... 

 	O 	A 	 	
MŠ SR 	textu vlastného materiálu 
Str. 35 v časti „Uznávanie dokladov o vzdelaní“ 
V časti „všeobecný systém uznávania odborných kvalifikácií“ 
Navrhujeme nové znenie: 
„Všeobecný systém uznávania odborných kvalifikácií je keď nedochádza k žiadnej koordinácii vzdelávania a nedochádza k automatickému uznaniu odbornej kvalifikácie. Ak členský štát zistí, že medzi schopnosťami migranta, hodnotenými podľa kvalifikácie a praxe získanej v inom členskom štáte a požiadavkami, ktoré kladie hostiteľský štát na udelenie povolenia vykonávať to isté povolanie na jeho území, je podstatný rozdiel, môže prehodnotiť uznanie uvedenej kvalifikácie. Vo vyššie uvedenom prípade je možné uplatniť kompenzačné mechanizmy, ktoré určí hostiteľský členský štát. Kompenzačné opatrenie môže mať formu adaptačného obdobia, alebo skúšky spôsobilosti. Výber medzi týmito dvomi skúškami je na migrantovi, ak neexistujú špecifické obmedzenia.“ 

Odôvodnenie: pôvodná formulácia je zmätočná, nepresná a obsahuje polopravdy, ktoré vytvárajú iný obsah tohto inštrumentu uznávania, aký obsah v skutočnosti má.  	O 	A 	 	
MŠ SR 	textu vlastného materiálu 
Str. 34 ods. 3  
Vo vete „Ďalšie možnosti jazykového vzdelávania...“ je časť „Centrum ďalšieho vzdelávania Univerzity Komenského, ktoré pôsobí v rámci Ústavu jazykovej a odbornej prípravy zahraničných študentov (UJOP)” nesprávne uvádzaná štruktúra pracoviska. 

Odôvodnenie: Centrum ďalšieho vzdelávania Univerzity Komenského nepôsobí v rámci UJOP, ale naopak - v tomto zmysle je potrebné text upraviť.  	O 	A 	 	
MŠ SR 	textu vlastného materiálu 
Str. 34 ods. 1, 6 riadok  
Vetu „E-learningová forma vzdelávania však vyhovuje a je vhodná len pre veľmi obmedzený okruh cudzincov, ktorí dostatočne ovládajú prácu s počítačom a internetovými aplikáciami.“ navrhujeme nové znenie "E-learningová forma vzdelávania vyhovuje a je vhodná len pre cudzincov, ktorí majú prístup k počítaču a internetovým aplikáciam.“ 

Odôvodnenie: Uvedenená forma vzdelávania bola realizovaná pre využívanie vopred známej cieľovej skupiny, ktorej vyhovuje. Dokumentuje to aj štatistika centra SAS, na základe ktorej je možné hovoriť o veľkom záujem cudzincov o túto formu vzdelávania, najmä v oblastiach Slovákov žijúcich v zahraničí, kde nie je možnosť priamej výučby slovenského jazyka (napr. Kanada, USA). 

 	O 	A 	 	
MŠ SR 	textu vlastného materiálu 
Str. 34 ods. 1, 2. riadok 
 
V odseku nahradiť názov katedry „... Katedre slovenského jazyka a literatúry...“ výrazom "...Katedre slovenského jazyka a Katedre slovenskej literatúry a literárnej vedy...“ 

Odôvodnenie: je nesprávne uvedený názov pracoviska UK Bratislava. Jedná sa o dve katedry. 	O 	A 	 	
MŠ SR 	textu vlastného materiálu 
Str. 33 ods. 3 
Vetu „Slovenská republika poskytuje vládne štipendiá vybranému počtu zahraničných študentov z tretích krajín prostredníctvom Domu zahraničných stykov v rezorte MŠ SR, ktorý proces udelenia štipendií koordinuje a administratívne riadi.“ 
upraviť takto: 
„Slovenská republika poskytuje vládne štipendiá vybranému počtu zahraničných študentov z tretích krajín prostredníctvom MŠ SR.“ 

Odôvodnenie: Dom zahraničných stykov bol zrušený k 30.06.2007 a jeho úlohy prevzalo MŠ SR 

 	O 	A 	 	
MŠ SR 	textu vlastného materiálu 
Str. 31 „Právne predpisy, ktoré dotvárajú právny rámec vzdelávania cudzincov v SR:“ 
Upraviť text tak, aby Vyhláška č. 238/2005 Z. z. nasledovala po zákone č. 131/2002 Z. z. o vysokých školách. 

Odôvodnenie: Vyhláška 238/2008 Z. z. o postupe pri uznávaní dokladov o vzdelaní v znení neskorších predpisov nie je vykonávacím predpisom k zákonu č. 477/2002 Z. z., ale k zákonu č. 131/2002 Z. z. o vysokých školách v znení neskorších predpisov. 
 	O 	A 	 	
MZV SR 	Materiál - na str. 3, časť 1.1. Politiky integrácie cudzincov v rámci EÚ, posledný odsek 
Navrhujeme preformulovať vetu „Významným krokom k tvorbe spoločnej imigračnej a azylovej politiky bolo vytvorenie Európskeho paktu o prisťahovalectve a azyle, ktorý Komisia prijala oznámením zo dňa 17. júna 2008“, a to nasledovne: „Významným krokom k tvorbe spoločnej imigračnej a azylovej politiky bolo schválenie Európskeho paktu o prisťahovalectve a azyle Európskou radou na zasadnutí v dňoch 15.-16.10.2008. 
Zdôvodnenie: 
Oznámenie Komisie v tomto prípade nie je relevantné, tým je súhlas členských krajín vyjadrený na zasadnutí Európskej rady. 	O 	A 	 	
MZV SR 	Materiál - na str. 51 vlastného materiálu, v opatrení č. 5  
Navrhujeme vypustiť znenie „v spolupráci s MZV SR“. 
Zdôvodnenie: 
Vzhľadom na skutočnosť, že vecné gestorstvo k uzatváraniu zmlúv o sociálnom zabezpečení prináleží MPSVR SR, považujeme znenie v navrhovanej podobe za mätúce a duplicitné. Pôsobnosť MZV SR v procese uzatvárania medzinárodných zmlúv je daná ustanoveniami § 14, odsek 2, písm. e) zákona č. 575/2001 Z. z. (kompetenčný zákon) a je rozpracovaná aj v platných zásadách vlády SR pre oblasť medzinárodných zmlúv schválených uznesením vlády SR č. 615 zo dňa 26.8.1997.  	O 	A 	 	
MZV SR 	Uznesenie 
Ministerstvo zahraničných vecí SR zásadne nesúhlasí s tým, aby v návrhu uznesenia bolo ministrovi zahraničných vecí uložené plniť úlohy v bode B.2. („v rámci svojej vecnej pôsobnosti rozpracovať a plniť opatrenia a úlohy vyplývajúce z koncepcie“), B.3. („vytvoriť podmienky na plnenie úloh vyplývajúcich z koncepcie a prijatých opatrení v rámci príslušných rezortov) a B.4. („predkladať ministerke práce odpočet plnenia opatrení a úloh vyplývajúcich z koncepcie, vrátane návrhov na dopracovanie a zmeny koncepcie“). MZV SR žiada o vyňatie ministra zahraničných vecí z uvedených bodov uznesenia. 

Zdôvodnenie zásadnej pripomienky: 
MZV SR nemá bezprostrednú pôsobnosť v oblasti integrácie cudzincov na území SR, čo je dané vecnou pôsobnosťou rezortu. Berúc do úvahy cieľovú skupinu osôb, ktorých by sa opatrenia mali týkať (cudzinci, ktorí majú na území SR povolený pobyt najmenej jeden rok) MZV SR z hľadiska svojho poslania a kompetencií nedisponuje kľúčovými právomocami, resp. nástrojmi v hlavných oblastiach integračných aktivít zadefinovaných v predloženom materiále, t.j. 1. zamestnanosť a prístup na trh práce, 2. ubytovanie (prístup k sociálnemu bývaniu), 3. vzdelávanie (jazykové kurzy, rekvalifikácia, medzinárodné uznávanie dokladov), 4. sociálne zabezpečenie, 5. zdravotná starostlivosť, 6. začlenenie cudzincov do majoritnej spoločnosti (občianska participácia, vzťahy s miestnou komunitou, zvyšovanie povedomia, informačná a komunikačná stratégia) a 7. nadobúdanie štátneho občianstva.Predkladaný materiál z hľadiska navrhovaných opatrení a úloh explicitne odkazuje na MZV SR len na dvoch miestach, a to v súvislosti s problematikou uznávania dokladov o vzdelaní a v súvislosti s medzinárodnými zmluvnými vzťahmi a uzatváraním dvojstranných zmlúv o sociálnom zabezpečení. MZV SR je pripravené byť v uvedených oblastiach nápomocné v rozsahu svojich kompetencií.  	Z 	A 	Táto zásadná pripomienka MZV SR bola predmetom rozporového konania medzi MPSVR SR a MZV SR na expertnej úrovni dňa 30. 3. 2009, na ktorom sa predstavitelia rezortov dohodli, že minister zahraničných vecí bude vyňatý z opatrení B2, B3 a B4. 
Zároveň sa dohodli, že opatrenie B1 bude rozšírené takto: 
"u k l a d á ministrovi zahraničných vecí , ministerke práce, sociálnych vecí a rodiny a ministrovi vnútra 
prezentovať koncepciu v rámci medzinárodných aktivít súvisiacich s problematikou integrácie cudzincov vo väzbe na záujmy a ciele migračnej politiky SR. " 

 	
SK 8 	K návrhu uznesenia vlády SR 
• v „predkladateľovi“ vypustiť slová „Slovenskej republiky“ za slovom „ rodiny“; 
• v bode B.4 za slovom „práce“ doplniť „čiarku“ a slová „ sociálnych vecí a rodiny“ a zároveň číslovku „11“ nahradiť slovom „novembra“; 
• v bode B.5 číslovku „12“ nahradiť slovom „decembra“; 
• v časti „Vykonajú“ vypustiť skratku „SR“ pri prvej, tretej a štvrtej funkcii a zároveň poslednú funkciu uviesť v 1. páde; 
• v časti „Na vedomie“ funkcie uviesť v prvom páde. 

Zároveň odporúčame znenie bodu C.2 preformulovať tak, aby bolo jednoznačné a výstižné. Sme toho názoru, že koncepcie sa vypracovávajú na určité časové obdobie, do názvu materiálu odporúčame tento údaj doplniť. 
 	O 	A 	 	
SK 8 	K Návrhu koncepcie - všeobecne 
1. V materiáli predkladateľ používa nejednotnú terminológiu pre subjekty územnej samosprávy – napr. samospráva a VÚC, samosprávne kraje, predstavitelia územnej a miestnej samosprávy, samosprávne orgány jednotlivých regiónov, orgány samosprávy, miest a obcí a pod.. Ako vyplýva z Ústavy SR územnú samosprávu tvorí obec a vyšší územný celok, ďalej podľa zákona č. 302/2001 Z.z. o samospráve vyšších územných celkov (zákon o samosprávnych krajoch) v znení neskorších predpisov je vyšší územný celok samosprávny kraj. Vzhľadom na to, odporúčame používať jednotnú terminológiu , a to vo vzťahu k územnej samospráve samosprávne kraje a obce. Podľa zákona SNR č. 369/1990 Zb. o obecnom zriadení v znení neskorších predpisov je obcou aj mesto. 
2. V materiáli sú uvádzané viaceré skratky, z ktorých použitie niektorých nebolo vopred zavedené, resp. sa nezhoduje so skratkami uvedenými v prílohe č. 2. Napr. o ÚPSVAR / v prílohe je to skratka pre úrady práce, sociálnych vecí a rodiny a v texte pre Ústredie práce, sociálnych vecí a rodiny/, UNHCR, IOM, MVO, SZČO a pod. Naopak na druhej strane, keď sú už zavedené skratky, predkladateľ používa plné znenie názvov inštitúcií. Odporúčame skratky dešifrovať a zjednotiť ich používanie v celom materiáli. Na rozlíšenie odporúčame pre Ústredie práce, sociálnych vecí a rodiny použiť názov „ústredie“ a pre úrady práce, sociálnych vecí a rodiny“ napr. „úrad“ , resp. skratku „UPSVR“ v zmysle platných právnych predpisov. 
3. Sme toho názoru, že niektoré navrhované opatrenia je potrebné formulovať tak, aby vystihovali podstatu problematiky a problému, ktorý sa má ním riešiť. Za opodstatnené považujeme pri každom opatrení doplniť termín odkedy, resp. dokedy je nutné začať realizovať opatrenie. Zároveň odporúčame, aby za plnenie opatrenia bol zodpovedný jeden subjekt a ostatné subjekty uviesť ako spolupracujúce. 
4. V úvode koncepcie navrhujeme definovať pojmy ako migrácia, cudzinec, cudzí štátny príslušník, imigrant, azylant, utečenec, prisťahovalec , občan tretích krajín a pod.. 
5. Materiál považujeme za zbytočne rozsiahly, mnohé opatrenia v roku 2009 nezrealizovateľné. Z tohto dôvodu odporúčame materiál upraviť, zjednodušiť a skrátiť. 
 	O 	A 	 	
SK 8 	K Doložke finančných, ekonomických, environmentálnych vplyvov, vplyvov na zamestnanosť a podnikateľské prostredie 
Predloženú Doložku považujeme za nedostatočnú a neúplnú, žiadame ju dopracovať o kvantifikáciu dopadov na rozpočty jednotlivých subjektov verejnej správy, resp. podrobnejšie uviesť, resp. aké položky obsahuje suma 660 000 € na roky 2010 a 2011. Z koncepcie nie je totiž zrejmé, aké kompetencie by mala územná samospráva zabezpečovať a z rozpočtu ktorých subjektov budú financovaní 8 zamestnanci samosprávnych krajov.  	O 	N 	Presnejšia kvantifikácia dopadov na jednotlivé rozpočty zatiaľ nie je vzhľadom na vývoj krízy možná. Samotné rezorty sa dohodli na neuplatnení finančných nárokov na rok 2009. 	
SK 8 	K jednotlivým častiam koncepcie - Finančné a personálne zabezpečovanie realizácie Koncepcie integrácie cudzincov v SR /7. časť koncepcie/ 
V časti 7.1. sa konštatuje, že „žiaden z rezortov nepočíta s realizáciou úloh v danej oblasti a nemá na ne vyčlenené finančné prostriedky a reálna výška dopadov návrhu koncepcie na štátny rozpočet bude stanovená koncom roku 2009, resp. v prvom kvartáli 2010“. Vychádzajúc z tohto tvrdenia nemožno preto súhlasiť s tým, aby na územnú samosprávu boli prenesené kompetencie v tejto oblasti, resp. územná samospráva sama financovala realizáciu navrhnutých opatrení. Okrem toho si dovolíme upozorniť na ustanovenia zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, podľa ktorých sa rozpočet verejnej správy zostavuje každoročne najmenej na tri rozpočtové roky; správca kapitoly je povinný návrh výdavkov na úhradu nákladov preneseného výkonu štátnej správy vyšším územným celkom prerokovať so zástupcami vyšších územných celkov /teda MPSVR SR, ak by išlo o prenesený výkon v tejto oblasti/. V zmysle zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov náklady preneseného výkonu štátnej správy sa vyššiemu územnému celku uhrádzajú zo štátneho rozpočtu v rozsahu určenom zákonom o štátnom rozpočte na príslušný rozpočtový rok.  	O 	N 	Predkladateľ nie je kompetentný zasahovať do rozpočtových pravidiel jednotlivých rezortov. Rezorty budú zodpovedné za plnenie jednotlivých úloh vyplývajúcich z koncepcie. V tomto prípade nejde o prenesenie výkonu štátnej správy . 	
SK 8 	K jednotlivým častiam koncepcie - Spolupráca s partnermi /6. časť koncepcie/ 
V časti 6.2. odporúčame v texte „Navrhované opatrenia v oblasti spolupráce s medzinárodnými a mimovládnymi organizáciami“ vypustiť text za slovom „spolupráce“, pretože v „Zodpovedné“ sú uvedené len subjekty ako „MEKOMIC,MV SR, MPSVR SR, sociálni partneri, ZMOS, Únia miest Slovenska“, teda žiadna medzinárodná alebo mimovládna organizácia. 
V opatrení č. 4 odporúčame vypustiť slová „sociálnymi partnermi“, pretože napr. aj ZMOS a samosprávne kraje patria k sociálnym partnerom. V tejto súvislosti odporúčame upraviť aj subjekty uvedené v „Zodpovedné“. Obdobnú úpravu odporúčame aj v opatrení č. 5. 
 	O 	A 	 	
SK 8 	K jednotlivým častiam koncepcie - Návrh dlhodobých legislatívnych a praktických opatrení v oblasti integračnej politiky /4. časť koncepcie/ 
V súlade s pripomienkami uvedenými v bode 1 časti A odporúčame znenie bodu 4.2. preformulovať. 
V časti 4.2. v prvom odseku 1. a 2. vete odporúčame upraviť názvy subjektov územnej samosprávy v súlade s pripomienkou uvedenou v bode 1 časti A. Zároveň nemôžeme jednoznačne súhlasiť s tvrdením v 1. vete, že „Jedným zo základných predpokladov úspešnej realizácie integračnej politiky je zabezpečenie presunu kompetencií v oblasti integračných aktivít zo štátu na mestá, obce, samosprávne orgány a mimovládne organizácie“. Z textu nie je jasné, o aké kompetencie (pôsobnosti) pôjde v tejto oblasti a či by mali byť územnou samosprávou zabezpečované ako originálne, alebo ako prenesený výkon štátnej správy. Tu si dovolíme pripomenúť, že v súčasnej dobe a situácii v spoločnosti je nereálne, aby sa v termíne do 30. júna 2009 vytvorili všetky nevyhnutné predpoklady /právne, finančné, materiálno-technické, personálne a pod./ na prípadný presun kompetencií. Odporúčame preto v tejto súvislosti navrhované znenia opatrení upraviť (najmä opatrenie č. 2 a 4). 
 	O 	ČA 	Opatrenie č. 4 bolo preformulované: „Zvýšiť úroveň spolupráce štátnych orgánov a predstaviteľov územnej samosprávy a hľadať zdroje na zabezpečenie financovania integračných projektov na miestnej a regionálnej úrovni z rozpočtov samospráv, z eurofondov a iných zdrojov. Zároveň hľadať ďalšie alternatívne zdroje vlastných príjmov územných samosprávnych celkov." 	
SK 8 	K jednotlivým častiam koncepcie - Hlavné oblasti integračných aktivít /3. časť koncepcie/ 
V časti 3.1. v opatrení č. 1 odporúčame v „Zodpovedné“ uvedený text nahradiť slovami „MPSVR SR v spolupráci s MV SR“. 
V opatrení č. 2 odporúčame vypustiť 2. vetu a v „Zodpovedné“ uviesť názov subjektu v súlade so zákonom č. 5/2004 Z.z. o službách zamestnanosti a o zmene a doplnení niektorých zákonov v znení neskorších predpisov, t.j. Ústredie práce, sociálnych vecí a rodiny“, resp. ďalej len „ústredie“. 
Odporúčame preformulovať znenie opatrenia č. 5, resp. v druhej vete doplniť za slovom „práce“ slová „ sociálnych vecí a rodiny“. Zároveň ako spolupracujúci subjekt odporúčame doplniť MV SR. 
Odporúčame preformulovať znenie opatrenia č. 7 tak, aby bolo jednoznačné. 
V časti 3.2. v štvrtom odseku v druhej vete odporúčame slová „miest a obcí či samospráv“ nahradiť slovami „územnej samosprávy“ v zmysle úpravy navrhnutej vo všeobecnej časti A v bode 1. 
V časti 3.2. v navrhovaných opatreniach v oblasti bývania / napr. 1, 2,3 a 6/odporúčame vo vzťahu k subjektom samosprávy úpravu navrhnutú v pripomienke v písm. A bod 1. Zároveň však nemožno súhlasiť s tým, aby opatrenia na zabezpečenie bývania cudzincov boli smerované len k územnej samospráve, ktorá najmä v súčasnom období nemá dostatok finančných prostriedkov na ich realizáciu. Tu zároveň poznamenávame, že napr. schátralé objekty môžu byť aj v súkromnom vlastníctve. Ďalej odporúčame v opatrení č. 4 doplniť zodpovedné subjekty. 
V časti 3.3. v odseku začínajúcom textom „Vysokoškolské štúdium...“ odporúčame slová „sa spravuje zákonom“ nahradiť slovami „ je upravené“. 
Časť 3.4. Sociálne zabezpečenie považujeme za rozsiahlu , zbytočne obsahuje doslovne prebraté znenia ustanovení viacerých zákonov. Navrhujeme túto časť skrátiť, príp. doplniť o porovnanie právnej úpravy tejto oblasti s úpravou v rámci EÚ. 
V časti „Navrhované opatrenia v oblasti sociálneho zabezpečenia“ odporúčame v „zodpovedné“ upraviť v zmysle pripomienky v písm. A bodoch 1 a 2. V opatrení č. 2 k „zodpovedné“ doplniť aj „obce“, resp. upraviť „územnou samosprávou“. Vychádzajúc zo zákona č. 448/2008 Z.z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len „zákon o sociálnych službách“) je jedným z hlavných poskytovateľov sociálnych služieb práve obec a právnická osoba zriadená alebo založená obcou. 
S navrhovaných znením opatrenia č. 8 nesúhlasíme, pretože nemôže byť smerované len vo vzťahu k poskytovateľom sociálnych služieb (verejným a neverejným). Máme za to, že vytvorenie priaznivých podmienok (ekonomických, finančných a pod.) je vecou celej spoločnosti. Zároveň nie je jasné, čo mal predkladateľ na mysli pod textom „vrátane úpravy podmienok poskytovania starostlivosti v zariadeniach sociálnych služieb“. Podmienky poskytovania sociálnych služieb a úhrad za ne, a teda aj vo vzťahu ku skupinám cudzincov ako ich prijímateľom, sú upravené v zákone o sociálnych službách., resp. vo všeobecne záväzných nariadeniach. Vychádzajúc z vyššie uvedeného odporúčame znenie opatrenia preformulovať, príp. vypustiť. 
V opatrení č. 9 a 10 odporúčame slovo „pracovníkov“ nahradiť slovom „zamestnancov“ v súlade so zákonom č. 311/2001 Z.z. Zákonník práce v znení neskorších predpisov. 
V časti 3.5. odporúčame opatrenie č. 1 jednoznačne formulovať, t.j. vypustiť text za slovom „ cudzincov“. Zároveň v „Zodpovedné“ text „so zdravotnými odbormi samosprávnych krajov“ nahradiť textom „so samosprávnymi krajmi,“. 
V časti 3.6. v opatrení č. 3 „zodpovedné“ navrhujeme, keďže sú tu vymenované združenia samospráv, nahradiť slová „predsedami samosprávnych krajov“ slovom „ Združenie SK 8“ ako združenie, ktorého členmi sú všetky samosprávne kraje Slovenskej republiky. 
V časti 3.7. v opatrení č. 7 odporúčame v „Zodpovedné“ vypustiť text v zátvorke , pretože daný subjekt nemožno považovať za „odbornú organizáciu“. 

 	O 	ČA 	pripomienky akceptované , okrem návrhu nahradiť slová „ predsedovia samosprávnych krajov" slovom „Združenia SK8 ," nakoľko pod touto skratkou nie je jednoznačná identifikácia subjektu a jeho kompetencie.  	
SK 8 	K jednotlivým častiam koncepcie- Princípy a ciele integračnej politiky cudzincov/ 2. časť koncepcie/ 
V časti 2.3. Indikátory politickej integrácie odporúčame v štvrtej zarážke zvážiť vypustenie slov „štátnej správy a “ a pred slovo „samosprávy“ vložiť slovo „územnej“ z dôvodu zosúladenia s predchádzajúcim textom. 
Zároveň za opatrením odporúčame v zmysle bodu 3 časti A doplniť aj termín jeho plnenia. 
 	O 	A 	 	
SOCP 	K časti 3.4. - Sociálne zabezpečenie 
Sociálne poistenie - strana 39 
 
Medzi štáty bývalej Juhoslávie, s ktorými má Slovenská republika uzatvorenú bilaterálnu zmluvu o sociálnom zabezpečení patrí aj Srbsko a Čierna Hora. 
Zároveň upozorňujeme na skutočnosť, že na sociálne zabezpečenie medzi štátmi EÚ a Švajčiarskom sa uplatňuje nariadenie Rady (EHS) č. 1408/71 o uplatňovaní systémov sociálneho zabezpečenia, ktoré sa rovnako uplatňuje aj na niektoré štáty bývalého Zväzu sovietskych socialistických republík, ktorú sú členmi EÚ (Litvy, Lotyšsko, Estónsko). 
V zmysle uvedeného je potrebné upraviť tretí odsek časti Sociálne poistenie. 
 	O 	A 	 	
SOCP 	K časti 3.4. - Sociálne zabezpečenie 
Sociálne poistenie- strana 39 
V druhom odseku v prvej vete odporúčame slová "činné osoby" nahradiť slovom "činní" a v druhej vete slová "Pri zamestnávaní cudzincov (ako aj zárobkovo činných cudzincov)" nahradiť slovami "U cudzincov, ktorí sú zamestnaní alebo samostatne zárobkovo činní".  	O 	A 	 	
SOCP 	K časti 3.4 - Sociálne zabezpečenie 
Sociálne poistenie- strana 39 
Sociálne poistenie podľa zákona č. 461/2003 Z. z. o sociálnom poistení v znení neskorších predpisov zahŕňa nielen povinné verejnoprávne poistenie, ale aj inštitút dobrovoľného nemocenského poistenia, dobrovoľného dôchodkového poistenia a dobrovoľného poistenia v nezamestnanosti, ktoré sú taktiež súčasťou verejnoprávneho poistenia. Na základe uvedeného v prvom odseku v druhej vete je potrebné vypustiť slovo "povinné".  	O 	A 	 	
SOCP 	K časti 2.3. Indikátory - predpoklady a ukazovatele úspešnosti integrácie cudzincov 
Indikátory zdravotnej integrácie - strana 15 

 
V súvislosti so žiadosťou Ministerstva zdravotníctva Slovenskej republiky o stanovisko Sociálnej poisťovne (SP) k možnosti sledovania zdravotných indikátorov 2 a 3, SP uvádza, že SP tieto indikátory (mieru pôrodnosti, úmrtnosti, chorobnosti, predpokladanú dĺžku života obyvateľstva) nesleduje a ani jej z hľadiska svojej vecnej príslušnosti takáto povinnosť zo zákona č. 461/2003 Z. z. o sociálnom poistení v znení neskorších predpisov nevyplýva. 	O 	A 	 	
SOCP 	K časti 2.2. Charakteristika cieľovej skupiny koncepcie integrácie cudzincov 
Cieľová skupina - strana 11  
V prvom odseku v druhom bode je potrebné v záujme vecnej správnosti slovo "zárobkové" nahradiť slovami "zárobkovo činné".  	O 	A 	 	
NKÚ SR 	Predkladacia správa  
navrhujeme doplniť do Predkladacej správy informáciu o doložke vplyvov v súlade s čl. 7, písm. d) Smernice na prípravu a predkladanie materiálov na rokovanie vlády Slovenskej republiky schválenej uznesením vlády SR č. 512 z 13.6.2001. 	O 	A 	 	
NKÚ SR 	Materiál, časť 2.3. Indikátory - predpoklady a ukazovatele úspešnosti integrácie cudzincov  
navrhujeme popri určení zodpovednosti za vypracovanie metodiky sledovania indikátorov integrácie cudzincov vhodnú pre podmienky Slovenskej republiky aj určenie termínu, dokedy má byť toto opatrenie splnené. Určenie termínu považujeme za jeden zo základných podmienok pre následné vyhodnotenie účinnosti navrhovaných postupov koncepcie (str. 17 materiálu). 	O 	A 	 	
NKÚ SR 	Materiál 
zvážiť rozsah, ktorý aj napriek komplexnosti koncepcie by mohol byť stručnejší v súlade s bodom 2.2.5 Náležitosti vlastného materiálu Metodického pokynu na prípravu a predkladanie materiálov na rokovanie vlády SR. V tejto súvislosti poukazujeme napr. na časť materiálu 7. Finančné a personálne zabezpečenie realizácie Koncepcie integrácie cudzincov v SR, ktorá je svojím obsahom takmer identická s doložkou vplyvov. 	O 	ČA 	
Materiál bol čiastočne skrátený a upravený, avšak vzhľadom na rozsiahly a prierezový charakter problematiky, zasahujúcej pôsobnosť viacerých rezortov, nie je možné dokument výraznejšie skrátiť. Predkladateľ zároveň odôvodňuje rozsah textu tým, že ide o prvý dokument svojho druhu, ktorý predkladá analýzu celkového stavu v danej oblasti, ako aj návrhy integračných opatrení v oblastiach od zamestnanosti, bývania, sociálneho a zdravotného zabezpečenia cudzincov. Zaviesť tieto opatrenia Európska komisia požaduje v súvislosti s princípmi európskej integračnej a migračnej politiky. 
 	
NKÚ SR 	Materiál, 7.1. Finančné zdroje na úrovni štátneho rozpočtu (str. 72)  
v materiáli sa píše: „Realizácia úloh vyplývajúcich z Koncepcie...“ Koncepcia ako taká nestanovila úlohy, ale len opatrenia. Navrhujeme preformulovanie uvedeného textu, resp. zvýraznenie toho v materiáli, čo predkladateľ považuje za úlohu s náležitým označením a uvedením termínu a zodpovednej osoby za plnenie úlohy.  	O 	N 	Predkladateľ vzhľadom na dôvody uvedené v texte (globálna kríza, absencia vyčlenenia finančných prostriedkov na integráciu v rozpočtoch jednotlivých rezortov, potreba rozpracovania niektorých úloh v dlhodobejšom horizonte), nemôže stanoviť termín ani zodpovedné subjekty za plnenie úlohy či iné exaktné údaje.  	
NKÚ SR 	Materiál, 3.3. Vzdelávanie (jazykové kurzy, rekvalifikácia, medzinárodné uznávanie dokladov), Jazykové vzdelávanie dospelých cudzincov (str. 34) 
pre posilnenie argumentu využívania tzv. Spoločného európskeho referenčného jazykového rámca (Common European Framework of Reference for Languages – CEFR) pre potreby integračnej politiky navrhujeme uviesť menovite krajiny EHP (EÚ), v ktorých je tento nástroj používaný pri preskúmavaní znalosti miestneho jazyka pri konaní o udelení občianstva.  	O 	ČA 	V texte bola doplnená informácia: „ Kritériá definované v rámci CEFR využíva čoraz viac členských štátov (napr. Nemecko, Veľká Británia) na inštitucionálnej báze aj na určenie znalosti jazyka migranta v procese udelenia povolenia na pobyt, resp. na udelenie štátneho občianstva v krajine" .	
NKÚ SR 	Materiál 
pre následné adresné vyhodnotenie koncepcie navrhujeme ku všetkým navrhovaným opatreniam priradiť termíny na ich splnenie tam, kde to charakter opatrenia dovoľuje; takisto navrhujeme doplnenie zodpovednej osoby, ako napr. pri opatrení 4, Navrhované opatrenia v oblasti bývania (str. 30). 	O 	N 	Predkladateľ zatiaľ v koncepcii nestanovuje termíny na implementáciu jednotlivých integračných opatrení, tie budú stanovené v neskoršej fáze na základe rozpracovania úloh rezortmi. 	
OVA 	m. č. 7544/2009/-II/I - 1. časť 
Stanovisko odboru vládnej agendy ÚV SR k Návrhu Koncepcie cudzincov v SR“ (č. m. 7544/2009-II/I) – l. časť 

Z hľadiska technických a jazykových úprav uplatňujeme k materiálu tieto pripomienky: 

I. Uznesenie: 
str. 2, B.4., 2. r.: medzi slovami „koncepcie, vrátane“ vynechať čiarku 
3. r.: „do 30. 11. každoročne, počnúc rokom 2010“ nahradiť „do 30. 
11. každoročne, počnúc rokom 2010“ 
B.5., 2. r.: „vyplývajúcich z Koncepcie integrácie cudzincov v SR“ nahradiť 
„vyplývajúcich z Koncepcie integrácie cudzincov v SR“ 

II. Predkladacia správa: 
str. 1, ods. 5, 9. r.: medzi slovami „politík, sa“ vynechať čiarku 
str. 2, ods. 2, 1. r.: „nakoľko“ nahradiť „keďže“ 
ods. 3, 3. r.: „jedného – dvoch“ nahradiť „jedného-dvoch“ – aj vo všetkých ďalších 
prípadoch 
ods. 4, 1. r.: medzi slovami „ciele navrhnuté“ vložiť čiarku 

III. Komuniké: 
l. r.: „materiálu“ nahradiť „materiál“ 

IV. Doložka vplyvov: 
str. 1, 1., ods. 2, 2. r.: „navýšenie“ nahradiť „zvýšenie“ – aj vo všetkých ďalších prípadoch 
a gramatických pádoch 
6. r.: „€“ nahradiť „Eur“ – aj vo všetkých ďalších prípadoch v tomto 
kontexte 
4., 3. r.: „s navýšením“ nahradiť „so zvýšením“ 
4. r.: „t. z.“ nahradiť „tzn.“ 
str. 2, 5., 2. r.: za „prostredie“ doplniť bodku 
V. Materiál: 
str. 2, 1., ods. 3, 2. r.: za „SR“ doplniť “ 
ods. 7, 1. r.: medzi slová „ciele navrhnuté“ vložiť čiarku 
medzi slová „dokumente vychádzajú“ vložiť čiarku 
8. r.: „ľudsko-právnej“ nahradiť „ľudskoprávnej“ 
str. 3, ods. 4, 4. r.: „2005) zameraný“ nahradiť „2005), zameraný“ 
ods. 6, 3. r.: za „migrácie“ doplniť čiarku 
str. 4, ods. 2, 1. r.: medzi slová „otázok týkajúcich“ vložiť čiarku 
str. 5, 1.2., ods. 1, 2. r.: „zadefinovanie“ nahradiť „definovanie“ 
ods. 4, 3. r.: „medzinárodno-právnych“ nahradiť „medzinárodnoprávnych“ 
4. r.: „dopadom“ nahradiť „dosahom“ – aj vo všetkých ďalších 
prípadoch a gramatických pádoch, keď nejde o fyzický dopad 
str. 7, ods. 1, 9. r.: „technických“ nahradiť „-technických“ 
medzi slová „podmienok nevyhnutných“ vložiť čiarku 
str. 8, 2.1., ods. 3, 4. r.: „inštitúcií, atď.“ nahradiť „inštitúcií atď.“ 
ods. 4, 7. r.: „enviromentálnych“ nahradiť „environmentálnych“ 
ods. 5, 4. r.: „za účelom“ nahradiť „s cieľom“ – aj vo všetkých ďalších 
prípadoch 
ods. 7, 1./2. r.: „v priebehu ktorého“ nahradiť „v ktorého priebehu“ 
str. 9, ods. 4, 2. r.: „v rámci ktorého“ nahradiť „v ktorého rámci“ 
ods. 5, 1. r.: za „migrantom,“ vynechať čiarku 
5. r.: medzi slová „subjektov vyžadujúci“ vložiť čiarku 
ods. 6, 1. r.: „Koncepcie“ nahradiť „koncepcie“ 
ods. 8, 2. r.: „oblasti“ nahradiť „oblastí“ 
str. 10, 2.2., ods. 4, 4. r.: „Oddelenia“ nahradiť „oddelenia“ 
ods. 6, 3. r.: „t.j.“ nahradiť „t. j.“ 

 	O 	A